Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida
(resolution, 2026-05-07)

Oʻzbekiston Respublikasi Prezidentining “Davlat huquqiy siyosatini amalga oshirishda adliya organlari va muassasalari faoliyatini tubdan takomillashtirish chora-tadbirlari toʻgʻrisida”gi 2018-yil 13-apreldagi PF-5415-son Farmoniga muvofiq: 1. Quyidagilar Oʻzbekiston Respublikasi Adliya vazirligining asosiy vazifalari etib belgilansin: huquq ijodkorligi sohasida yagona davlat siyosatini yuritish; normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatni muvofiqlashtirish; huquqiy axborotni tarqatish va undan foydalanishni taʼminlash; huquqiy targʻibotni amalga oshirish hamda davlat organlari va tashkilotlarining huquqiy targʻibot sohasidagi ishlarini muvofiqlashtirish; respublika ijro etuvchi hokimiyat organlari va ularning hududiy boʻlinmalari hamda mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish, shuningdek ushbu davlat organlari va fuqarolarning oʻzini oʻzi boshqarish organlariga yagona huquqni qoʻllash amaliyotini shakllantirishda metodik yordam koʻrsatish; fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish; qonunchilik hujjatlari va topshiriqlarning hamda Hukumat qarorlarining oʻz vaqtida, toʻliq va sifatli amalga oshirilishini taʼminlash yuzasidan sohalar, hududlar va idoralar kesimida oʻrganishlarni olib borish va joylardagi holat monitoringini yuritish; davlat boshqaruvi tizimining samaradorligini ilgʻor xorijiy tajriba va zamonaviy rivojlanish tendensiyalari asosida tahlil va monitoring qilish; davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy koʻmaklashish, shuningdek qonunchilik hujjatlarida belgilangan davlat organlari va tashkilotlariga yuridik xizmat koʻrsatilishini taʼminlash; notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalarning samarali faoliyat koʻrsatishini taʼminlash; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish; nodavlat notijorat tashkilotlarning faoliyatini rivojlantirish sohasida davlat siyosatini amalga oshirish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish; maʼmuriy tartib-taomillar sohasida yagona davlat siyosatini amalga oshirish; jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish; ortiqcha maʼmuriy tartib-taomillarni bartaraf etish hisobiga davlat xizmatlari koʻrsatish tartibini takomillashtirish, shuningdek idoralararo elektron hamkorlikni rivojlantirish; davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash; intellektual mulk sohasida yagona davlat siyosatini ishlab chiqish hamda ixtirolar, tovar belgilari, mualliflik huquqi va boshqa intellektual mulk obyektlariga boʻlgan huquqlarni himoya qilish; ixtirolar, foydali modellar, sanoat namunalari, tovar belgilari va boshqa intellektual mulk obyektlarini huquqiy muhofaza qilish; yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash; sud-ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish; toʻlovga qobiliyatsizlik sohasida davlat siyosatini amalga oshirish, shuningdek, bu sohada davlat organlari va tashkilotlarining faoliyatini muvofiqlashtirish; toʻlovga qobiliyatsizlik tartib-taomillarini va iqtisodiy nochor jismoniy va yuridik shaxslarni moliyaviy sogʻlomlashtirish chora-tadbirlarini amalga oshirish uchun zarur shart-sharoitlarni yaratishga koʻmaklashish, shuningdek, toʻlovga qobiliyatsizlik jarayonlarini toʻliq raqamlashtirish, ortiqcha byurokratik tartib-taomillarni soddalashtirish; jismoniy shaxslarning toʻlovga qobiliyatsizligi hisobi va tahlilini yuritish; sud boshqaruvchilari faoliyati tashkil etilishini taʼminlash va ularning faoliyatini nazorat qilish; siyosiy-huquqiy sohaga oid xalqaro reyting va indekslarda Oʻzbekiston Respublikasining koʻrsatkichlarini tahlil qilib borish; xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish; xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash; davlat organlari va tashkilotlarining Tadbirkorlik sohasidagi majburiy talablar yagona elektron reyestrini yuritish bilan bogʻliq faoliyatini muvofiqlashtirish; arxiv ishi va ish yuritish sohasida yagona davlat siyosatini amalga oshirish hamda davlat organlari va tashkilotlarining ushbu sohadagi ishlarini muvofiqlashtirish. 2. Quyidagilar: b) Oʻzbekiston Respublikasi Adliya vazirligi huzuridagi Huquqiy axborot bilan taʼminlash markazi va “Adolat” nashriyoti negizida: davlat unitar korxonasi shaklidagi Adliya organlari va muassasalarida axborot-kommunikatsiya texnologiyalarini rivojlantirish markazi (keyingi oʻrinlarda AKTRM deb yuritiladi); davlat muassasasi shaklidagi “Adolat” milliy huquqiy axborot markazi (keyingi oʻrinlarda “Adolat” markazi deb yuritiladi) tashkil qilinsin. Belgilab qoʻyilsinki, AKTRM va “Adolat” markazi faoliyatini moliyalashtirish tovarlar (xizmatlar, ishlar)ni realizatsiya qilishdan olingan daromadlar, budjetdan tashqari Adliya organlari va muassasalarini rivojlantirish jamgʻarmasi mablagʻlari, Oʻzbekiston Respublikasi Adliya vazirligining budjetdan tashqari boshqa mablagʻlari, shuningdek qonun hujjatlarida taqiqlanmagan boshqa manbalar hisobidan amalga oshiriladi. Adliya organlari va muassasalariga AKTRM va “Adolat” markazi bilan tender (tanlov) savdolarini oʻtkazmasdan xizmatlar koʻrsatish (ishlar bajarish) boʻyicha shartnomalar tuzishga ruxsat etilsin. 3. Quyidagilar: Oʻzbekiston Respublikasi Adliya vazirligi toʻgʻrisidagi nizom 1-ilovaga muvofiq; Adliya vazirligi, “Oʻzarxiv” agentligi hamda Toʻlovga qobiliyatsizlik ishlari agentligining tashkiliy tuzilmalari 1a, 1b va 1v-ilovalarga muvofiq; Adliya organlari va muassasalari faoliyatini yanada takomillashtirish va samaradorligini taʼminlash boʻyicha kompleks chora-tadbirlar 8-ilovaga muvofiq tasdiqlansin. 4. 2018-yil 1-maydan boshlab shunday tartib joriy etilsinki, unga koʻra: muhim iqtisodiy va ijtimoiy-siyosiy ahamiyatga ega normativ-huquqiy hujjatlar loyihalari, qoida tariqasida, loyihani ishlab chiquvchi tashkilotlar tomonidan Normativ-huquqiy hujjatlar loyihalari muhokamasi portaliga (regulation.gov.uz) jamoatchilik muhokamasi oʻtkazilishi uchun joylashtirilishi lozim; huquqiy ekspertiza yakuni boʻyicha hududiy adliya organlarining ijobiy xulosasi mavjudligi mahalliy davlat hokimiyati organlari tomonidan normativ-huquqiy hujjatlarni qabul qilishning majburiy sharti hisoblanadi; normativ-huquqiy hujjatlar loyihalari Oʻzbekiston Respublikasi Adliya vazirligi tomonidan huquqiy ekspertizadan ular manfaatdor tashkilotlar bilan kelishilganidan soʻng, shuningdek takroran — Vazirlar Mahkamasi va Oʻzbekiston Respublikasi Prezidenti Administratsiyasi tarkibiy boʻlinmalarida ularning konseptual qoidalari oʻzgartirilganida oʻtkaziladi; vazirliklar va idoralar agar qonunlar, Oʻzbekiston Respublikasi Prezidentining farmonlari va qarorlari, Oʻzbekiston Respublikasi Vazirlar Mahkamasi qarorlari bilan ularga tegishli hujjatni qabul qilish yoki aniq ijtimoiy munosabatlarni huquqiy tartibga solish boʻyicha vakolat berilgan boʻlsa, idoraviy normativ-huquqiy hujjatlarni qabul qilishlari mumkin. 5. Belgilansinki, 2019-yil 1-yanvardan Oʻzbekiston Respublikasi hududida 1993-yil 17-iyungacha qabul qilingan va Oʻzbekiston Respublikasi Adliya vazirligida roʻyxatdan oʻtmagan umummajburiy idoraviy hujjatlar, shu jumladan sobiq SSSRning idoraviy hujjatlari oʻz kuchini yoʻqotadi. Oʻzbekiston Respublikasi Adliya vazirligi manfaatdor vazirlik va idoralar bilan birgalikda ikki oy muddatda mazkur bandga muvofiq oʻz kuchini yoʻqotayotgan normativ-huquqiy hujjatlar oʻrniga yangilarini ishlab chiqish boʻyicha chora-tadbirlar rejasi loyihasini Vazirlar Mahkamasiga kiritsin. 6. Oʻzbekiston Respublikasi Adliya vazirligi huzurida maslahat organi sifatida jamoatchilik asosida ishlaydigan, faoliyati fuqarolar, nodavlat notijorat tashkilotlari, fuqarolik jamiyatining boshqa institutlari bilan ochiq muloqotni rivojlantirishga qaratilgan Jamoatchilik kengashi tuzilsin. Oʻzbekiston Respublikasi Adliya vazirligi bir oy muddatda Jamoatchilik kengashi tarkibini hamda unga yuklatilgan vazifalarni samarali bajarishga qaratilgan chora-tadbirlarni amalga oshirish boʻyicha “yoʻl xaritasi”ni tasdiqlasin. 7. Oʻzbekiston Respublikasi Adliya vazirligi, Oliy va oʻrta maxsus taʼlim vazirligi, Iqtisodiyot vazirligi va Bosh prokuraturasining quyidagi takliflari maʼqullansin: a) 9-ilovada keltirilgan kasb-hunar kollejlari va akademik litseyni Oʻzbekiston Respublikasi Adliya vazirligining yuridik texnikumlariga (keyingi oʻrinlarda yuridik texnikumlar deb yuritiladi) quyidagi tartibni oʻrnatgan holda aylantirish: yuridik texnikumlarning oʻquv-metodik jarayonini muvofiqlashtirish, ularga amaliy va axborot-resurslari jihatdan koʻmaklashish Toshkent davlat yuridik universiteti (keyingi oʻrinlarda TDYU deb yuritiladi) tomonidan, ularning faoliyatiga rahbarlik qilish va nazoratni tashkil etish hamda tashkiliy-kadrlar bazasini mustahkamlash esa — hududiy adliya organlari tomonidan amalga oshiriladi; Qoraqalpogʻiston Respublikasi, viloyatlar va Toshkent shahar yuridik texnikumlariga direktorlar rahbarlik qiladi hamda ular mehnatiga haq toʻlash va moddiy ragʻbatlantirish Davlat budjeti hamda yuridik texnikumlarning mablagʻlari hisobidan amalga oshiriladi; yuridik texnikumlarni zarur oʻquv va sport uskunalari, kompyuter texnikasi va axborot-resurs fondlari bilan jihozlash xarajatlari taʼlimga ajratiladigan budjet mablagʻlari, shuningdek Adliya vazirligining budjetdan tashqari mablagʻlari hisobidan amalga oshiriladi; yuridik texnikumlarga qabul qilish har bir hududning “yurisprudensiya” yoʻnalishi boʻyicha professional maʼlumotga ega boʻlgan kadrlarga boʻlgan ehtiyojini inobatga olgan holda, Oʻzbekiston Respublikasi Adliya vazirligi tomonidan belgilanadigan kvotalar, mutaxassislik va kasblari boʻyicha Oʻzbekiston Respublikasi Oliy taʼlim, fan va innovatsiyalar vazirligi huzuridagi Bilim va malakalarni baholash agentligi tomonidan oʻtkaziladigan test sinovlari asosida amalga oshiriladi; 2021/2022 oʻquv yilidan boshlab yuridik texnikumlari bitiruvchilari TDYUga hududiy adliya organlarining yoʻllanmalari boʻyicha kirish test sinovlarisiz yakka tartibdagi suhbat oʻtkazish orqali bakalavrlarni tayyorlashning maxsus uch yillik dasturi boʻyicha va oʻqishning tugashidan soʻng taqsimotga muvofiq uch yil davomida uzluksiz ishlab berish majburiyatini olgan holda kirishga haqli; qayta tashkil qilinayotgan yuridik kollejlar va akademik litseyning 3 kurs oʻquvchilarining oʻqishi ularni taʼlimning oʻxshash yoʻnalishlari boʻyicha yaqin joylashgan kasb-hunar kollejlari va akademik litseyning oʻquvchilar kontingentiga qoʻshish yoʻli bilan ushbu taʼlim muassasalarida tamomlanadi; b) TDYU magistraturasiga talabalarni toʻlov-kontrakt asosida oʻqishga qabul qilish parametrlarini, magistratura mutaxassisliklarini universitetning ilmiy-pedagogik salohiyati va moddiy-texnik bazasi imkoniyatlarini hisobga olgan holda Adliya vazirligi bilan kelishgan xolda TDYU tomonidan belgilash; g) TDYUning boshqaruv xodimlari, professor-oʻqituvchilari, ilmiy, oʻquv-yordamchi, texnik va xizmat koʻrsatuvchi xodimlariga moddiy ragʻbatlantirish maxsus jamgʻarmasi hisobidan oʻrnatiladigan har oylik ustamalar miqdorini ikki baravarga oshirish. 9. Oʻzbekiston Respublikasi Oliy va oʻrta maxsus taʼlim vazirligi: Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 2018-yil 1-iyulgacha 9-ilovaga muvofiq kasb-hunar kollejlari va akademik litseyni bino va inshootlari, moddiy-texnik vositalari, oʻquv uskunalari va boshqa mulklari bilan birga operativ boshqarish huquqi bilan bepul topshirsin, Oʻzbekiston Respublikasi Adliya vazirligi esa ularni qabul qilib olsin; Oʻzbekiston Respublikasi Bandlik va mehnat munosabatlari vazirligi bilan birgalikda yuridik kollejlarga aylanayotgan kasb-hunar kollejlari va akademik litseyning boʻshatilayotgan pedagog kadrlarining mutaxassisligiga muvofiq ishga joylashtirilishini taʼminlasin. 11. Oʻzbekiston Respublikasi Adliya vazirligining quyidagilar haqidagi takliflari maʼqullansin: davlat notarial idoralari notariuslari tomonidan pullik xizmatlar koʻrsatishdan hamda huquqiy va texnik tusdagi qoʻshimcha harakatlarni amalga oshirishdan kelib tushadigan mablagʻlarning 80 foizi miqdorigacha qismini davlat notarial idoralari xodimlarining lavozim maoshlariga har oylik shaxsiy ustama haqlari oʻrnatishga yoʻnaltirish; notariuslar tomonidan undiriladigan davlat boji summalaridan budjetdan tashqari Adliya organlari va muassasalarini rivojlantirish jamgʻarmasiga ajratmalar miqdorini 10 foiz miqdorida belgilash; Adliya vaziriga Oʻzbekiston Respublikasi Iqtisodiyot va moliya vazirligi bilan kelishgan holda notarial harakatlarni amalga oshirganlik uchun davlat notarial idoralari notariuslari tomonidan undiriladigan davlat boji summalaridan ajratmalar va davlat notarial idoralari notariuslari tomonidan amalga oshiriladigan huquqiy va texnik tusdagi qoʻshimcha harakatlar uchun tushumlar hisobidan davlat notarial idoralarida qoʻshimcha tarjimon, operator, kuryer va aholiga notarial va u bilan bogʻliq kompleks xizmatlarni koʻrsatish uchun boshqa ishchilar shtat birligini kiritish huquqi berilsin. 12. Belgilansinki, 2018-yil 15-apreldan: adliya organlari va muassasalari xodimlarining koʻp yillik xizmatlari uchun ustamalar va martaba darajalari uchun qoʻshimchalar miqdorlari prokuratura organlari xodimlari uchun belgilangan miqdorlarga tenglashtiriladi; Yagona tarif setkasi boʻyicha mehnatga haq toʻlashning tasdiqlangan razryadlariga koʻra adliya organlari xodimlarining lavozim maoshini aniqlashda tarif koeffitsiyentlari bir yarim baravar miqdorda qoʻllaniladi; adliya organlari va muassasalarining martaba darajalariga ega boʻlgan Oʻzbekiston Respublikasi Adliya vazirligi markaziy apparati xodimlariga, Qoraqalpogʻiston Respublikasi adliya vaziri, viloyatlar va Toshkent shahar adliya boshqarmalari boshliqlariga alohida mehnat sharoitlari uchun lavozim maoshiga qonun hujjatlarida belgilangan ragʻbatlantiruvchi qoʻshimcha haq va ustamalarni hisoblashda lavozim maoshi tarkibiga kiritiladigan 50 foiz miqdorida ustama toʻlansin. Mazkur bandning ikkinchi xatboshisining amal qilishi Oʻzbekiston Respublikasi Prezidentining va Vazirlar Mahkamasining qarorlari bilan lavozimga tayinlangan hamda adliya organlari va muassasalarining martaba darajalariga ega boʻlgan Oʻzbekiston Respublikasi Vazirlar Mahkamasi boshqaruv xodimlariga Oʻzbekiston Respublikasi Vazirlar Mahkamasida amalda boʻlgan barcha toʻlovlar saqlangan holda tatbiq qilinadi. Mazkur bandda nazarda tutilgan tadbirlarni amalga oshirish bilan bogʻliq xarajatlar: adliya organlari va muassasalari xodimlari uchun — adliya organlari va muassasalarining budjetdan tashqari mablagʻlari hisobidan; Oʻzbekiston Respublikasi Prezidenti Administratsiyasi va Oʻzbekiston Respublikasi Vazirlar Mahkamasi boshqaruv xodimlari uchun — Oʻzbekiston Respublikasi Davlat budjeti hisobidan amalga oshiriladi. 13. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Adliya vazirligi bilan birgalikda bir oylik muddatda tumanlar (shaharlar) adliya boʻlimlarining joylashtirilishini taʼminlasin. 14. Oʻzbekiston Respublikasi Adliya vazirligi: ikki haftalik muddatda Oʻzbekiston Respublikasi Moliya vazirligi bilan birgalikda mazkur qarorga muvofiq Oʻzbekiston Respublikasi Adliya vazirligining xarajatlar smetasi va shtatlar jadvaliga oʻzgartirish va qoʻshimchalar kiritsin; bir oylik muddatda qonun hujjatlariga mazkur qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. ikki oylik muddatda Oʻzbekiston Respublikasi Adliya vazirligining yuridik kollejlari oʻquvchilarini Toshkent davlat yuridik universitetiga qabul qilish tartibini nazarda tutuvchi Hukumat qarorini kiritsin. 15. Oʻzbekiston Respublikasi Prezidentining ayrim qarorlari 11-ilovaga muvofiq oʻz kuchini yoʻqotgan deb hisoblansin. 16. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidentining Davlat maslahatchisi R.R. Inoyatov va Oʻzbekiston Respublikasi adliya vaziri R.K. Davletov zimmasiga yuklansin. 1. Mazkur Nizom Oʻzbekiston Respublikasi Adliya vazirligining (keyingi oʻrinlarda — Vazirlik) maqomi, asosiy vazifalari, funksiyalari, huquqlari, javobgarligini, faoliyatini tashkil etish va hisobot berish tartibini belgilaydi. 2. Vazirlik adliya organlari va muassasalari faoliyatiga umumiy rahbarlik qiluvchi va uni muvofiqlashtiruvchi respublika ijro etuvchi hokimiyat organi hisoblanadi. Vazirlik Oʻzbekiston Respublikasi Vazirlar Mahkamasiga (keyingi oʻrinlarda — Vazirlar Mahkamasi), faoliyatining ayrim masalalari boʻyicha esa bevosita Oʻzbekiston Respublikasi Prezidentiga boʻysunadi. Vazirlik markaziy apparati, Qoraqalpogʻiston Respublikasi Adliya vazirligi, hududiy adliya boshqarmalari, tumanlar (shaharlar) adliya boʻlimlari huquqni muhofaza qiluvchi organlar hisoblanadi. 3. Vazirlik oʻz faoliyatida Oʻzbekiston Respublikasining Konstitutsiyasi va qonunlariga, Oʻzbekiston Respublikasi Oliy Majlisi palatalarining qarorlariga, Oʻzbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, shuningdek, ushbu Nizomga va boshqa qonunchilik hujjatlariga amal qiladi. 4. Vazirlikning oʻz vakolatlari doirasida qabul qilgan qarorlari respublika ijro etuvchi hokimiyat organlari, xoʻjalik birlashmalari, mahalliy ijro etuvchi hokimiyat organlari, boshqa tashkilotlar va ularning mansabdor shaxslari, shuningdek yuridik va jismoniy shaxslar tomonidan bajarilishi majburiy hisoblanadi. 5. Vazirlik, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari yuridik shaxs hisoblanadi, Oʻzbekiston Respublikasi Davlat gerbi tasviri tushirilgan muhrga va blankalarga, mustaqil balansga, shaxsiy gʻazna hisobvaraqlariga, bank hisobvaraqlariga, shu jumladan, chet el valyutasidagi bank hisobvaraqlariga egadirlar. Tuman (shahar) adliya boʻlimlari, yuridik xizmat koʻrsatish markazlari, davlat xizmatlari markazlari va fuqarolik holati dalolatnomalarini yozish organlari (keyingi oʻrinlarda — FHDY organlari) yuridik shaxs hisoblanmaydi, mol-mulkka, xoʻjalik yurituvida yoki operativ boshqaruvda alohida mol-mulkka ega boʻlmaydi. FHDY organlari Oʻzbekiston Respublikasi Davlat gerbi tasviri tushirilgan muhr va blankalarga ega boʻladilar. 6. Vazirlikning rasmiy nomi: a) davlat tilida: toʻliq nomi — Oʻzbekiston Respublikasi Adliya vazirligi, qisqartirilgan nomi — Adliya vazirligi; b) rus tilida: toʻliq nomi — Ministerstvo yustitsii Respubliki Uzbekistan, qisqartirilgan nomi — Ministerstvo yustitsii yoki Minyust; v) ingliz tilida: toʻliq nomi — Ministry of Justice of the Republic of Uzbekistan, qisqartirilgan nomi — Ministry of Justice yoki Minjust. 7. Vazirlikning joylashgan joyi (pochta manzili): Toshkent shahri, Sayilgoh koʻchasi, 5-uy. 8. Vazirlik tizimiga quyidagilar kiradi: Vazirlik markaziy apparati; Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari, tumanlar (shaharlar) adliya boʻlimlari, yuridik xizmat koʻrsatish markazlari, davlat xizmatlari markazlari va FHDY organlari; “Oʻzarxiv” agentligi, Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari, Oʻzbekiston Milliy arxivi, Oʻzbekiston Kinofotofono hujjatlari milliy arxivi, Oʻzbekiston Ilmiy-texnika va tibbiyot hujjatlari milliy arxivi, Qoraqalpogʻiston Respublikasi markaziy davlat arxivi, Toshkent shahar markaziy davlat arxivi, viloyat, shahar va tuman davlat arxivlari hamda ularning filiallari; Toʻlovga qobiliyatsizlik ishlari agentligi va uning hududiy boʻlimlari; X. Sulaymonova nomidagi Respublika sud ekspertiza markazi; “Adolat” milliy huquqiy axborot markazi” davlat muassasasi; “Adliya organlari va muassasalarida axborot-kommunikatsiya texnologiyalarini rivojlantirish markazi” davlat muassasasi; “Intellektual mulk markazi” davlat muassasasi; davlat notarial idoralari va arxivlari; Yuridik kadrlarni qayta tayyorlash va malakasini oshirish instituti; Qonunchilikni tahlil qilish va tartibga solish taʼsirini baholash instituti; Toshkent davlat yuridik universiteti va uning huzuridagi akademik litseylar; yuridik texnikumlar. Adliya organlari va muassasalari mahalliy davlat hokimiyati organlaridan mustaqildir va bevosita Vazirlikka boʻysunadilar. 9. Quyidagilar Vazirlikning asosiy vazifalari hisoblanadi: huquq ijodkorligi sohasida yagona davlat siyosatini yuritish; normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatni muvofiqlashtirish; huquqiy axborotni tarqatish va undan foydalanishni taʼminlash; huquqiy targʻibotni amalga oshirish hamda davlat organlari va tashkilotlarining huquqiy targʻibot sohasidagi ishlarini muvofiqlashtirish; respublika ijro etuvchi hokimiyat organlari va ularning hududiy boʻlinmalari hamda mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish, shuningdek ushbu davlat organlari va fuqarolarning oʻzini oʻzi boshqarish organlariga yagona huquqni qoʻllash amaliyotini shakllantirishda metodik yordam koʻrsatish; fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish; qonunchilik hujjatlari va topshiriqlarning oʻz vaqtida, toʻliq va sifatli amalga oshirilishini taʼminlash yuzasidan sohalar, hududlar va idoralar kesimida oʻrganishlarni olib borish va joylardagi holat monitoringini yuritish; davlat boshqaruvi tizimining samaradorligini ilgʻor xorijiy tajriba va zamonaviy rivojlanish tendensiyalari asosida tahlil va monitoring qilish; davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy koʻmaklashish, shuningdek qonunchilik hujjatlarida belgilangan davlat organlari va tashkilotlariga yuridik xizmat koʻrsatilishini taʼminlash; notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalarning samarali faoliyat koʻrsatishini taʼminlash; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish; nodavlat notijorat tashkilotlarning faoliyatini rivojlantirish sohasida davlat siyosatini amalga oshirish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish; maʼmuriy tartib-taomillar sohasida yagona davlat siyosatini amalga oshirish; jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish; ortiqcha maʼmuriy tartib-taomillarni bartaraf etish hisobiga davlat xizmatlari koʻrsatish tartibini takomillashtirish, shuningdek idoralararo elektron hamkorlikni rivojlantirish; davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash; intellektual mulk sohasida yagona davlat siyosatini ishlab chiqish hamda ixtirolar, tovar belgilari, mualliflik huquqi va boshqa intellektual mulk obyektlariga boʻlgan huquqlarni himoya qilish; ixtirolar, foydali modellar, sanoat namunalari, tovar belgilari va boshqa intellektual mulk obyektlarini huquqiy muhofaza qilish; yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash; sud-ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish; toʻlovga qobiliyatsizlik sohasida davlat siyosatini amalga oshirish, shuningdek, bu sohada davlat organlari va tashkilotlarining faoliyatini muvofiqlashtirish; toʻlovga qobiliyatsizlik tartib-taomillarini va iqtisodiy nochor jismoniy va yuridik shaxslarni moliyaviy sogʻlomlashtirish chora-tadbirlarini amalga oshirish uchun zarur shart-sharoitlarni yaratishga koʻmaklashish, shuningdek, toʻlovga qobiliyatsizlik jarayonlarini toʻliq raqamlashtirish, ortiqcha byurokratik tartib-taomillarni soddalashtirish; jismoniy shaxslarning toʻlovga qobiliyatsizligi hisobi va tahlilini yuritish; sud boshqaruvchilari faoliyati tashkil etilishini taʼminlash va ularning faoliyatini nazorat qilish; siyosiy-huquqiy sohaga oid xalqaro reyting va indekslarda Oʻzbekiston Respublikasining koʻrsatkichlarini tahlil qilib borish; xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish; xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash; davlat organlari va tashkilotlarining Tadbirkorlik sohasidagi majburiy talablar yagona elektron reyestrini yuritish bilan bogʻliq faoliyatini muvofiqlashtirish; arxiv ishi va ish yuritish sohasida yagona davlat siyosatini amalga oshirish hamda davlat organlari va tashkilotlarining ushbu sohadagi ishlarini muvofiqlashtirish. 10. Vazirlik oʻziga yuklangan vazifalarga muvofiq quyidagi funksiyalarni amalga oshiradi: 1) huquq ijodkorligi sohasida yagona davlat siyosatini yuritish sohasida: konstitutsiyaviy normalarni amalga oshirish, inson huquqlari va erkinliklarini taʼminlash, jamiyatda qonunga rioya etish va hurmat ruhini mustahkamlash maqsadida huquqiy siyosatning ustuvor yoʻnalishlarini ishlab chiqadi; davlat organlari va tashkilotlarining huquq ijodkorligi masalalari boʻyicha faoliyatini muvofiqlashtiradi va uslubiy rahbarlikni amalga oshiradi; davlat organlari va tashkilotlari huquq ijodkorligi faoliyatining monitoringi va tahlilini amalga oshiradi; normativ-huquqiy hujjatlar loyihalarini qonunchilikka, xalqaro shartnomalar normalariga, mamlakatda amalga oshirilayotgan islohotlarning maqsad va vazifalariga, qonunchilik texnikasi qoidalariga muvofiqligi, ularda korrupsiyaga, boshqa huquqbuzarliklarni sodir etishga shart-sharoit yaratuvchi, shuningdek jismoniy va yuridik shaxslar uchun ortiqcha maʼmuriy va boshqa cheklovlarni joriy etuvchi qoidalar va normalar mavjudligini aniqlash nuqtai nazaridan huquqiy ekspertizadan oʻtkazadi; qonunchilik hujjatlaridagi huquqiy nuqsonlarni, huquqbuzarliklarni sodir etishga shart-sharoit yaratuvchi, shuningdek jismoniy va yuridik shaxslar uchun ortiqcha maʼmuriy va boshqa cheklovlarni joriy etuvchi qoidalar va normalarni aniqlaydi va ularni bartaraf etish boʻyicha takliflar tayyorlaydi; qonunosti hujjatlariga rasmiy sharhlarning loyihalarini tayyorlaydi va ularni Oʻzbekiston Respublikasi Prezidenti va Vazirlar Mahkamasiga koʻrib chiqish uchun kiritadi; Oʻzbekiston Respublikasi Prezidenti va Vazirlar Mahkamasining topshiriqlariga asosan normativ-huquqiy hujjatlar rasmiy sharhlarining loyihalari boʻyicha xulosalar beradi; idoraviy normativ-huquqiy hujjatlarni davlat roʻyxatidan oʻtkazadi; Idoraviy normativ-huquqiy hujjatlarning davlat reyestrini yuritadi; vazirliklar va idoralarning huquqiy hujjatlarini davlat roʻyxatidan oʻtkazilishi lozim boʻlmagan hujjatlar toifasiga kiritish haqida qarorlar qabul qiladi; idoraviy normativ-huquqiy hujjatlarni ishlab chiqish, kelishish, qabul qilish, davlat roʻyxatidan oʻtkazish va manfaatdor shaxslar eʼtiboriga yetkazishning belgilangan tartibiga rioya qilinishi ustidan monitoring va nazoratni amalga oshiradi; shaharsozlik normalari va qoidalari, fitosanitariya talablari, sanitariya qoidalari, normalari va gigiyena normativlari, ekologik normalar va qoidalar, veterinariya hamda veterinariya-sanitariya qoidalari va normalarini huquqiy ekspertizadan oʻtkazadi va hisobga oladi; mahalliy davlat hokimiyati organlarining normativ-huquqiy hujjatlarini huquqiy ekspertizadan oʻtkazish, qabul qilish, eʼlon qilish va manfaatdor shaxslar eʼtiboriga yetkazishning belgilangan tartibiga rioya qilinishi ustidan nazoratni amalga oshiradi; davlat organlari va tashkilotlari tomonidan normativ-huquqiy hujjatlarning tizimlashtirilgan hisobini yuritish tartibini tasdiqlaydi, unga rioya qilish ustidan nazoratni amalga oshiradi; Oʻzbekiston Respublikasi normativ-huquqiy hujjatlarini davlat hisobiga olish va qonunchilik hujjatlarini tizimlashtirish boʻyicha ishlarni amalga oshiradi; Oʻzbekiston Respublikasi normativ-huquqiy hujjatlarining nazorat nusxalarini yuritadi, ularning bankini (fondini) shakllantiradi; davlat organlari va tashkilotlarining normativ-huquqiy hujjatlari loyihalarini tayyorlash, yuridik-texnik jihatdan rasmiylashtirish va huquqiy ekspertizadan oʻtkazish boʻyicha uslubiy koʻrsatmalarni tasdiqlaydi; normativ-huquqiy hujjatlar va ular loyihalarining korrupsiyaga qarshi ekspertizasini oʻtkazish uslubiyotini tasdiqlaydi; idoraviy normativ-huquqiy hujjatlarni tayyorlash va qabul qilish, huquqiy ekspertiza va davlat roʻyxatidan oʻtkazish qoidalarini tasdiqlaydi; shaharsozlik normalari va qoidalari, fitosanitariya talablari, sanitariya qoidalari, normalari va gigiyena normativlari, ekologik normalar va qoidalar, veterinariya hamda veterinariya-sanitariya qoidalari va normalarini tayyorlash, huquqiy ekspertizadan oʻtkazish va hisobga olish tartibini tasdiqlaydi; Qonunchilik tarmoqlari umumhuquqiy klassifikatorini tasdiqlaydi, normativ-huquqiy hujjatlarga klassifikator asosida kodlar beradi; mahalliy davlat hokimiyati organlarining normativ-huquqiy tusdagi qarorlarini qonunchilik hujjatlariga, mamlakatimizda amalga oshirilayotgan islohotlarning maqsad va vazifalariga muvofiqligi nuqtai nazaridan huquqiy ekspertizadan oʻtkazadi; 2) normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatni muvofiqlashtirish sohasida: respublika ijro etuvchi hokimiyat organlari, mahalliy ijro etuvchi hokimiyat organlari va boshqa tashkilotlarning normativ-huquqiy hujjatlar va ular loyihalarining tartibga solish taʼsirini baholash hamda korrupsiyaga qarshi ekspertizadan oʻtkazish boʻyicha faoliyatini muvofiqlashtiradi, tahlil qiladi va monitoringini amalga oshiradi, shuningdek ularga uslubiy yordam koʻrsatadi; normativ-huquqiy hujjatlar va ular loyihalarining tartibga solish taʼsirini baholaydi hamda ularni korrupsiyaga qarshi ekspertizadan oʻtkazadi; respublika ijro etuvchi hokimiyat organlari, mahalliy ijro etuvchi hokimiyat organlari va boshqa tashkilotlardagi tartibga solish taʼsirini baholashga masʼul boʻlgan xodimlarning roʻyxatini shakllantiradi; Normativ-huquqiy hujjatlarning va ular loyihalarining korrupsiyaga qarshi ekspertizasini oʻtkazish boʻyicha ekspertlar reyestrini yuritadi; respublika ijro etuvchi hokimiyat organlari, mahalliy ijro etuvchi hokimiyat organlari va boshqa tashkilotlarning tartibga solish taʼsirini baholash hamda korrupsiyaga qarshi ekspertizadan oʻtkazishga masʼul boʻlgan xodimlarining malakasini oshirish boʻyicha takliflar tayyorlaydi; davlat organlari va tashkilotlari yuridik xizmat xodimlarining normativ-huquqiy hujjatlar va ularning loyihalarini korrupsiyaga qarshi ekspertizadan oʻtkazish faoliyatini baholaydi; normativ-huquqiy hujjatlar va ular loyihalarini tartibga solish taʼsirini baholash hamda korrupsiyaga qarshi ekspertizadan oʻtkazish sohasidagi qoidabuzarliklarni bartaraf etish boʻyicha taʼsir choralarini koʻradi; tartibga solish taʼsirini baholash hamda korrupsiyaga qarshi ekspertizadan oʻtkazish tizimining holati boʻyicha axborotni ommaviy axborot vositalarida eʼlon qiladi hamda Oʻzbekiston Respublikasi Prezidenti Administratsiyasi va Vazirlar Mahkamasiga kiritadi; 3) huquqiy axborotni tarqatish va undan foydalanishni taʼminlash sohasida: davlat organlari va tashkilotlarining huquqiy axborotni tarqatish va undan foydalanishni taʼminlash sohasidagi faoliyatini muvofiqlashtiradi, uslubiy rahbarlikni va nazoratni amalga oshiradi; normativ-huquqiy hujjatlar va tegishli axborot-tahliliy materiallarning barcha davlat organlari va tashkilotlariga oʻz vaqtida yetkazilishini taʼminlaydi; qonunchilik hujjatlarining mohiyati va ahamiyatini mahalla raisi, hokim yordamchisi, yoshlar yetakchisi, xotin-qizlar faoli, profilaktika inspektori, ijtimoiy xodim va soliq inspektori yoʻnalishlaridan kelib chiqib ularga oddiy va xalqchil tilda yetkazadi; Oʻzbekiston Respublikasi qonunchilik maʼlumotlari milliy bazasida normativ-huquqiy hujjatlar va boshqa hujjatlarning oʻz vaqtida joylashtirilishini va undagi maʼlumotlarni saqlashni tashkil qiladi, yuridik va jismoniy shaxslarning undan foydalanishini belgilangan tartibda taʼminlaydi; normativ-huquqiy hujjatlarni, shu jumladan normativ-huquqiy hujjatlarni eʼlon qilishning rasmiy manbai hisoblangan “Oʻzbekiston Respublikasi qonunchilik toʻplami”, shuningdek Oʻzbekiston Respublikasi Tashqi ishlar vazirligi bilan birgalikda “Oʻzbekiston Respublikasi xalqaro shartnomalari toʻplami”ning rasmiy nashr etilishini tashkil etadi; yoshlar, xotin-qizlar, ijtimoiy himoyaga muhtoj shaxslarni, shuningdek tadbirkorlik subyektlarini qonunchilik hujjatlarida belgilangan imtiyozlar, preferensiyalar, subsidiyalar, grantlar va davlat tomonidan qoʻllab-quvvatlashning boshqa turlari hamda ulardan foydalanish tartibi haqida xabardor qiladi; 4) huquqiy targʻibotni amalga oshirish hamda davlat organlari va tashkilotlarining huquqiy targʻibot sohasidagi ishlarini muvofiqlashtirish sohasida: huquqiy targʻibotni amalga oshirish hamda aholiga qonunchilik hujjatlarining mohiyati va ahamiyatini yetkazishni tashkil qiladi; normativ-huquqiy hujjatlar matnlarini ijrochilarga yetkazish, ularning mohiyati va ahamiyatini ijrochilar va keng aholi qatlamiga tushuntirish ishlarini “Ijro.gov.uz” idoralararo yagona elektron ijro intizomi tizimi orqali nazorat qiladi; davlat organlari va tashkilotlari tomonidan huquqiy targʻibot boʻyicha olib borilgan ishlarni oʻrganadi; davlat organlari va tashkilotlarining huquqiy axborotdan keng koʻlamda foydalanishini taʼminlaydi, ularning fuqarolik jamiyati institutlari va ommaviy axborot vositalari bilan samarali hamkorlik qilish boʻyicha faoliyatini muvofiqlashtiradi; qonunchilikning mohiyati va ahamiyati toʻgʻrisida xabardor qilishning sifatini tubdan oshirish, ushbu faoliyatni tashkil qilishda prinsipial yangi yondashuvlarni ishlab chiqish boʻyicha kompleks chora-tadbirlarni amalga oshiradi; qonunchilikning mohiyati va ahamiyati toʻgʻrisida xabardor qilishning sifatini tubdan yaxshilash maqsadida keng jamoatchilik fikrini oʻrganadi va tahlil qiladi; qonunchilik hujjatlari va topshiriqlar mazmun-mohiyatini oddiy va xalqchil tilda tushuntirish boʻyicha “Prezident qarorlari — hayotda va nazoratda” rukni ostida videoroliklar, infografikalar va boshqa koʻrgazmali materiallar tayyorlaydi hamda ularni televideniye va ijtimoiy tarmoqlarda yoritib boradi; 5) respublika ijro etuvchi hokimiyat organlari va ularning hududiy boʻlinmalari hamda mahalliy davlat hokimiyati organlari faoliyatida huquqni qoʻllash amaliyotini izchil va bir xilda taʼminlash boʻyicha choralarni amalga oshirish, shuningdek ushbu davlat organlari va fuqarolarning oʻzini oʻzi boshqarish organlariga yagona huquqni qoʻllash amaliyotini shakllantirishda metodik yordam koʻrsatish sohasida: respublika ijro etuvchi hokimiyat organlari va ularning hududiy boʻlinmalari, shuningdek mahalliy davlat hokimiyati organlari faoliyatida (shu jumladan ularning soʻroviga asosan) qonunchilik hujjatlarini qoʻllash amaliyotini oʻrganadi, tahlil qiladi, umumlashtiradi hamda huquqni qoʻllash faoliyatini takomillashtirish boʻyicha choralarni ishlab chiqadi; respublika ijro etuvchi hokimiyat organlari va ularning hududiy boʻlinmalari, shuningdek mahalliy davlat hokimiyati organlari faoliyatida huquqni qoʻllash amaliyotidagi tizimli muammolarni bartaraf etish boʻyicha koʻrsatmalar ishlab chiqadi; respublika ijro etuvchi hokimiyat organi va uning hududiy boʻlinmalari, shuningdek mahalliy davlat hokimiyati organlari tomonidan buyruq, qaror va farmoyishlar “E-qaror” elektron tizimida ishlab chiqilishi, kelishilishi, qabul qilinishi, roʻyxatga olinishi va eʼlon qilinishini doimiy monitoring qilib boradi; “E-qaror” elektron tizimi monitoringi natijasiga koʻra aniqlangan qonunbuzarliklarni bartaraf etish boʻyicha choralar koʻradi; respublika ijro etuvchi hokimiyat organlari va ularning hududiy boʻlinmalari, mahalliy davlat hokimiyati organlari hamda fuqarolarning oʻzini oʻzi boshqarish organlarida yagona huquqni qoʻllash amaliyotini shakllantirishda ularga metodik yordam koʻrsatib boradi; qonunchilik hujjatlari va huquqni qoʻllash faoliyati samaradorligi masalalari boʻyicha jamoatchilik fikrini oʻrganishni tashkil qiladi; respublika ijro etuvchi hokimiyat organlarining huquqiy monitoringni oʻtkazish sohasidagi faoliyatini muvofiqlashtiradi; respublika ijro etuvchi hokimiyat organlari tomonidan huquqiy monitoring oʻtkazilishini tahlil qiladi va ular tomonidan huquqiy monitoring oʻtkazish sifatini oshirish boʻyicha choralar koʻrish uchun tavsiyalar tayyorlaydi; hududlarning huquq ustuvorligi indeksini aniqlashda ishtirok etuvchi masʼul idora va tashkilotlar faoliyatini muvofiqlashtiradi hamda hududlarning huquq ustuvorligi indeksini aniqlash “Huquq ustuvorligi” avtomatlashtirilgan axborot tizimi operatori vazifasini bajaradi, indikatorlar boʻyicha koʻrsatkichlarni tahlil qiladi va ularning sabablarini oʻrganadi; mahalliy davlat hokimiyati organlarining yer munosabatlariga oid hamda koʻchmas mulk obyektini buzib tashlash toʻgʻrisidagi qarorlari loyihalarini koʻrib chiqadi va xulosa beradi; respublika ijro etuvchi hokimiyat organlari va ularning hududiy boʻlinmalari, shuningdek mahalliy ijro etuvchi hokimiyat organlari tomonidan Tadbirkorlik va shaharsozlik faoliyatini amalga oshirish uchun yer uchastkalarini mulk huquqi va ijara huquqi asosida elektron onlayn-auksion orqali berish tartibi toʻgʻrisidagi nizom talablariga soʻzsiz rioya etilishi boʻyicha tizimli nazorat va monitoringni amalga oshiradi; 6) fuqarolarning huquqlari, erkinliklari va qonuniy manfaatlarini huquqiy himoya qilish boʻyicha choralarni amalga oshirish sohasida: davlat organlari va davlat ishtirokidagi tashkilotlar tomonidan inson huquqlari sohasidagi qonunchilik hujjatlariga rioya etilishi ustidan nazoratni amalga oshiradi; inson huquqlari va erkinliklari buzilishi mumkin boʻlgan holatlar toʻgʻrisida axborot yigʻish va xalqaro shartnomalarda aks ettirilgan inson huquqlari va erkinliklari universal standart prinsiplarini hisobga olgan holda uni baholashni amalga oshiradi; davlat organlari va davlat ishtirokidagi tashkilotlarda fuqarolarning buzilgan huquqlarini tiklash boʻyicha choralar koʻradi; “Online-mahalla” platformasi orqali aniqlanadigan aholining kundalik hayotidagi huquqiy masalalarga oid muammolarini hal etib boradi; aholiga, avvalambor “Temir daftar”, “Ayollar daftari”, “Yoshlar daftari” hamda “Ijtimoiy himoya yagona reyestri” axborot tizimiga kiritilgan fuqarolarga bepul birlamchi yuridik yordam koʻrsatilishini taʼminlaydi; 7) qonunlar, Oʻzbekiston Respublikasi Prezidentining farmon, qaror, farmoyishlari hamda topshiriqlari (keyingi oʻrinlarda — qonunchilik hujjatlari va topshiriqlar) hamda Vazirlar Mahkamasi qarorlarining (keyingi oʻrinlarda — Hukumat qarorlari) oʻz vaqtida, toʻliq va sifatli amalga oshirilishini taʼminlash yuzasidan sohalar, hududlar va idoralar kesimida oʻrganishlarni olib borish va joylardagi holat monitoringini yuritish sohasida: “ijro.gov.uz” tizimida qonunchilik hujjatlari va topshiriqlar hamda Hukumat qarorlari oʻz vaqtida ijro etilishi ustidan nazorat olib boradi va “Ijro.gov.uz” tizimini yuritadi; “Ijro.gov.uz” tizimiga nazoratga olinadigan topshiriqlarni kiritadi, mazkur topshiriqlardan kelib chiqqan holda, masʼul ijrochilar va topshiriqning bajarish muddatlarini belgilaydi, ijrochilar tomonidan kiritilgan maʼlumotlar toʻliqligi va haqqoniyligini tekshiradi, shuningdek, qonunchilik hujjatlari va topshiriqlar hamda Hukumat qarorlarida belgilangan ijro muddatlarini uzaytirish haqidagi takliflar asosliligini oʻrganadi; qonunchilik hujjatlari va topshiriqlarning ijro holati toʻgʻrisidagi maʼlumotlarni har oyda Oʻzbekiston Respublikasi Prezidenti Administratsiyasi va Vazirlar Mahkamasiga, shuningdek, Hukumat qarorlarining ijro holati toʻgʻrisidagi maʼlumotlarni har oyda Vazirlar Mahkamasiga kiritib boradi; qonunchilik hujjatlari va topshiriqlar ijrosi boʻyicha yillik manzilli va tematik tahliliy oʻrganishlar dasturi loyihasini ishlab chiqadi hamda tasdiqlash uchun Oʻzbekiston Respublikasi Prezidenti Administratsiyasiga kiritadi; axborot-kommunikatsiya texnologiyalari orqali joylardagi qonunchilik hujjatlari va topshiriqlar hamda Hukumat qarorlarining ijro holatini tizimli monitoring qiladi; fuqarolik jamiyati institutlari, ommaviy axborot vositalari va fuqarolarni jalb qilgan holda jamoatchilik monitoringi va eshituvlarini tashkil qiladi; qonunchilik hujjatlari va topshiriqlarning ijro holati yuzasidan manzilli va tematik oʻrganishlar oʻtkazadi va ularning natijalari boʻyicha Oʻzbekiston Respublikasi Prezidenti Administratsiyasi va Vazirlar Mahkamasiga takliflar kiritadi; davlat organlari va tashkilotlarining ochiqlik holatini manzilli va tematik oʻrganishlar, jamoatchilik monitoringi hamda jamoatchilik eshituvlari, shuningdek, vakolati doirasida boshqa vositalardan foydalangan holda tahlil qiladi; davlat organlari va tashkilotlariga qonunchilik hujjatlari va topshiriqlar hamda Hukumat qarorlari ijrosi yuzasidan huquqiy-uslubiy koʻmaklashishga moʻljallangan metodik qoʻllanmalar ishlab chiqadi hamda ularga ushbu sohada huquqiy-uslubiy jihatdan koʻmaklashadi; 8) davlat boshqaruvi tizimining samaradorligini ilgʻor xorijiy tajriba va zamonaviy rivojlanish tendensiyalari asosida tahlil va monitoring qilish sohasida: davlat boshqaruvi tizimining samaradorligi va natijadorligini aniqlash maqsadida davlat organlari va tashkilotlarining faoliyatini kompleks va tizimli monitoring va tahlil qiladi; respublika ijro etuvchi hokimiyat organlari funksiyalarining ochiq reyestrini yuritadi; davlat organlari va tashkilotlari vakolati va funksiyalarining toʻliq va sifatli amalga oshirilayotganligi hamda belgilangan maqsadlarga erishilayotganligini funksional tahlil qiladi; tahlil va monitoring natijalariga koʻra davlat boshqaruvi tizimini, davlat organlari va tashkilotlarining tashkiliy-shtat tuzilmalarini va ishlash mexanizmlarini takomillashtirish, ularning bir birini takrorlovchi funksiyalarini, ortiqcha va xos boʻlmagan vazifalar, funksiyalar hamda vakolatlarni chiqarib tashlash hisobiga optimallashtirish va nomarkazlashtirish boʻyicha takliflar tayyorlaydi; manfaatdor vazirlik va idoralar bilan birgalikda har yili idoralararo kollegial organlar faoliyati samaradorligini tahlil qiladi va baholaydi hamda natijasi boʻyicha ularni kelgusida qisqartirish va optimallashtirish yuzasidan takliflar kiritadi; idoralararo kollegial organlarning reyestrini yuritadi, uning asosida ushbu organlarning faoliyati samaradorligini tahlil qiladi, ularni qisqartirish va optimallashtirish boʻyicha takliflar tayyorlaydi; 9) davlat organlari va tashkilotlarining yuridik xizmatlari faoliyatini muvofiqlashtirish, nazorat qilish va uslubiy koʻmaklashish, shuningdek qonunchilik hujjatlarida belgilangan davlat organlari va tashkilotlariga yuridik xizmat koʻrsatilishini taʼminlash sohasida: davlat organlari va tashkilotlarining yuridik xizmatlari faoliyatini oʻrganadi, muvofiqlashtiradi va nazorat qiladi; davlat organlari va tashkilotlarining yuridik xizmatlari xodimlarini lavozimga tayinlash va lavozimidan ozod qilishda ishtirok etadi, ularning stajirovka oʻtashini va malakasi oshirilishini tashkil qiladi hamda attestatsiyadan oʻtkazadi; davlat organlari va tashkilotlari yuridik xizmatlarining maʼlumotlar bazasini shakllantirish va yuritish tartibini hamda muddatlarini belgilaydi; davlat organlari va tashkilotlarining yuridik xizmatlari xodimlarini lavozimga tayinlash va lavozimidan ozod qilish masalasini adliya organlari bilan kelishish tartibini belgilaydi; davlat organlari va tashkilotlari yuridik xizmatlari xodimlarining adliya organlarida stajirovka oʻtash tartibini belgilaydi; davlat organlari va tashkilotlari yuridik xizmatlari xodimlarining ish joyini moddiy-texnik jihatdan taʼminlashga qoʻyilgan minimal talablarni ishlab chiqadi va tasdiqlaydi; qonunchilik hujjatlarida koʻrsatilgan hollarda Davlat budjetidan moliyalashtiriladigan tuman (shahar) darajasidagi davlat organlari va tashkilotlariga zamonaviy axborot texnologiyalari yordamida markazlashgan holda sifatli yuridik xizmat koʻrsatilishini tashkil qiladi; qonunchilik hujjatlarida belgilangan tartibda boshqa tashkilotlarga pulli asosda yuridik xizmat koʻrsatilishini tashkil qiladi; 10) notariat, advokatura hamda jismoniy va yuridik shaxslarga huquqiy xizmat koʻrsatuvchi boshqa tuzilmalarning samarali faoliyat koʻrsatishini taʼminlash sohasida: notariat sohasida davlat siyosatini amalga oshiradi va yagona notarial amaliyotni taʼminlash boʻyicha choralar koʻradi; notariuslar tomonidan notariat toʻgʻrisidagi qonunchilikka, litsenziya talablari va shartlariga rioya etilishi ustidan nazoratni amalga oshiradi, ularning ishini tahlil qiladi va umumlashtiradi; davlat notarial idorasi notariusini lavozimga tayinlash boʻyicha tanlov va xususiy notarial faoliyat bilan shugʻullanish huquqini berish boʻyicha malaka imtihonini oʻtkazish tartibini belgilaydi; “Notarius” yagona avtomatlashtirilgan axborot tizimining shakllantirilishini va yuritilishini hamda uni vazirlik va idoralarning maʼlumotlar bazalari va axborot tizimlari bilan integratsiya qilishni taʼminlaydi; notarial ish yuritish qoidalarini, notariuslar tomonidan notarial harakatlarni amalga oshirish tartibi toʻgʻrisidagi yoʻriqnomalarni, notarius stajyori faoliyatini tashkil etish tartibini tasdiqlaydi; Oʻzbekiston Respublikasi Notarial palatasi (keyingi oʻrinlarda — Notarial palata) bilan kelishilgan holda notariuslar tomonidan statistik maʼlumotlarni taqdim etish shakllarini tasdiqlaydi va muddatlarini belgilaydi; davlat notarial idoralarini tashkil etadi va tugatadi, notarius lavozimini taʼsis etadi va tugatadi, notariuslarning reyestrini yuritadi; xususiy amaliyot bilan shugʻullanuvchi notariuslar faoliyatini litsenziyalaydi hamda ularni hisobga qoʻyish va hisobdan chiqarishni nazorat qiladi; notariuslar lavozimlarining eng kam sonini tasdiqlaydi va muayyan hududdagi (notarial okrugdagi) notariuslar lavozimlarining eng kam sonini belgilaydi; notariuslar malakasini oshirish, ularni attestatsiyadan oʻtkazish va boshqa joyga oʻtkazish (rotatsiya) tartibini belgilaydi; Vazirlik huzuridagi Oliy malaka komissiyasi va Qoraqalpogʻiston Respublikasi, viloyatlar va Toshkent shahar adliya boshqarmalari huzuridagi malaka komissiyalari toʻgʻrisidagi nizomlarni tasdiqlaydi; Vazirlik huzuridagi Oliy malaka komissiyasining faoliyatini tashkil etadi; Notarial palata faoliyatiga koʻmaklashadi; Oʻzbekiston Respublikasining xalqaro shartnomalariga muvofiq tegishli rasmiy hujjatlarga apostil qoʻyadi hamda chet elda foydalanish uchun moʻljallangan hujjatlardagi notariuslar imzosining va ularning muhri koʻchirmasining haqiqiyligini tasdiqlaydi; notarial idoralarga beriladigan qatʼiy hisobdagi gerbli (maxsus) blanklarni hisobga olish, saqlash, sarflash va ular boʻyicha hisobot berish tartibini belgilaydi hamda notarial idoralar, Oʻzbekiston Respublikasining chet davlatlardagi konsullik muassasalarini gerbli (maxsus) blanklar bilan taʼminlaydi; pullik xizmatlar va notariuslar tomonidan amalga oshiriladigan huquqiy va texnik xususiyatga ega qoʻshimcha harakatlar roʻyxatini, ushbu harakatlar amalga oshirilganligi va xizmatlar koʻrsatilganligi uchun, shuningdek idoraviy notarial arxivlar tomonidan yuridik va jismoniy shaxslarga notarial tasdiqlangan hujjatlarning dublikatlari, reyestrlardan koʻchirmalar, maʼlumotnomalarning va arxiv hujjatlarining koʻchirma nusxalari berilganligi uchun toʻlovlarning miqdorlarini tasdiqlaydi; advokatlik tuzilmalari va Oʻzbekiston Respublikasi Advokatlar palatasi faoliyati kafolatlarini taʼminlashda koʻmaklashadi; Oʻzbekiston Respublikasi Advokatlar palatasi bilan birgalikda malaka komissiyalari vakolatlari va faoliyatini tashkil etish tartibini belgilaydi; Oʻzbekiston Respublikasi Advokatlar palatasi bilan birgalikda Oʻzbekiston Respublikasi Advokatlar palatasi huzuridagi Oliy malaka komissiyasi tarkibini tasdiqlaydi; advokatlarga litsenziyalar va advokatlik guvohnomalarini beradi, shuningdek ularning reyestrini yuritadi hamda malakasini oshirishda koʻmaklashadi; advokatlik tuzilmalarining statistik maʼlumotlarini taqdim qilish tartibini belgilaydi va statistik maʼlumotlarni tahlil qiladi; advokat tomonidan ishni olib borishda order shaklini tasdiqlaydi; advokatlar tomonidan litsenziya talablari va shartlariga, advokatlik tuzilmalari tomonidan taʼsis hujjatlari, ustavida belgilangan faoliyatiga, shuningdek qayta roʻyxatdan oʻtish va tugatish tartibiga rioya etilishi ustidan nazoratni amalga oshiradi; Professional mediatorlar reyestrini yuritadi va mediatorlarni tayyorlash dasturini tasdiqlaydi; Yuridik maslahat xizmatlarini koʻrsatuvchi tijorat tashkilotlarining reyestrini yuritish tartibini tasdiqlaydi, ularning reyestrini yuritadi hamda faoliyatining qonunchilikka muvofiqligini nazorat qiladi; davlat hisobidan yuridik yordam koʻrsatish sohasidagi maxsus vakolatli davlat organiga yuklatilgan vakolatlarni amalga oshiradi; 11) jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish boʻyicha choralarni ishlab chiqish va amalga oshirishda ishtirok etish sohasida: advokatlik tuzilmalari va notarial idoralar uchun ichki nazorat qoidalarini belgilangan tartibda ishlab chiqadi va tasdiqlaydi, shuningdek ularga rioya etilishi ustidan monitoring va nazoratni amalga oshiradi; advokatlik va notarial xizmatlar koʻrsatish, shuningdek nodavlat notijorat tashkilotlar faoliyati sohasida jinoiy faoliyatdan olingan daromadlarni legallashtirish, terrorizmni moliyalashtirish va ommaviy qirgʻin qurolini tarqatishni moliyalashtirish yuzasidan ehtimol tutilgan tavakkalchiliklarni baholaydi, tahlil qiladi va oʻrganadi hamda aniqlangan tavakkalchiliklarni kamaytirishga doir choralar koʻradi; tadbirkorlik subyektlari boʻlgan yuridik shaxslarni davlat roʻyxatidan oʻtkazish (qayta roʻyxatdan oʻtkazish) jarayonida ular tomonidan taqdim etilgan oʻzlarining benefitsiarlari toʻgʻrisidagi maʼlumotlar asosida yuridik shaxslarning benefitsiar mulkdorlari reyestrini shakllantiradi va yuritadi; jinoiy faoliyatdan olingan daromadlarni legallashtirishga, terrorizmni moliyalashtirishga va ommaviy qirgʻin qurolini tarqatishni moliyalashtirishga qarshi kurashish toʻgʻrisidagi qonunchilik hujjatlari buzilganligi aniqlangan taqdirda, qonunchilik hujjatlariga muvofiq choralar qoʻllaydi; 12) nodavlat notijorat tashkilotlarning faoliyatini rivojlantirish sohasida davlat siyosatini amalga oshirish, ularning davlat organlari va tashkilotlari bilan oʻzaro hamkorligini tashkil qilishga koʻmaklashish sohasida: nodavlat notijorat tashkilotlarni va ularning ramziy belgilarini davlat roʻyxatidan oʻtkazishni amalga oshiradi; roʻyxatdan oʻtkazilgan nodavlat notijorat tashkilotlarning davlat reyestrini yuritadi; nodavlat notijorat, shu jumladan diniy tashkilotlar tomonidan qonunchilik hujjatlariga, ustav faoliyatiga, taʼsis hujjatlariga, qayta roʻyxatdan oʻtkazish va tugatish tartibiga rioya etilishi ustidan nazoratni amalga oshiradi; nodavlat notijorat, shu jumladan diniy tashkilotlar tomonidan qonunchilik hujjatlari, ustav faoliyati va taʼsis hujjatlari buzilishining oldini olish va bartaraf qilishga qaratilgan choralar koʻradi; nodavlat notijorat, shu jumladan diniy tashkilotlarning chet el fuqarolari boʻlgan xodimlarini, shuningdek ularning qaramogʻida boʻlgan oila aʼzolarini akkreditatsiyadan oʻtkazadi; nodavlat notijorat, shu jumladan diniy tashkilotlar tomonidan tashkil etilayotgan tadbirlar toʻgʻrisida kelib tushayotgan axborotlarni tahlil qiladi; nodavlat notijorat, shu jumladan diniy tashkilotlarning chet davlatlardan, xalqaro va chet el tashkilotlaridan, chet davlatlarning fuqarolaridan yoki ularning topshirigʻiga binoan boshqa shaxslardan pul mablagʻlari va mol-mulk olishini kelishadi; nodavlat notijorat, shu jumladan diniy tashkilotlarning faoliyati haqidagi hisobotlarni qabul qiladi va tahlil qiladi; nodavlat notijorat tashkilotlar tomonidan qonunchilik hujjatlari buzilganda, ularning faoliyatini toʻxtatib qoʻyish yoki ularni tugatish toʻgʻrisida takliflar tayyorlaydi va sudga koʻrib chiqish uchun kiritadi; siyosiy partiyalarning ustav faoliyatini moliyalashtirish uchun ajratilgan davlat mablagʻlarini ular oʻrtasida taqsimlaydi; nodavlat notijorat, shu jumladan diniy tashkilotlarning faoliyati ustidan monitoring olib boradi; chet davlatlardan, xalqaro va chet el tashkilotlaridan, chet el fuqarolaridan yoki ularning topshirigʻiga binoan boshqa shaxslardan pul mablagʻlari va mol-mulk olish tartibini takomillashtirish boʻyicha takliflar ishlab chiqadi, shuningdek nodavlat notijorat, shu jumladan diniy tashkilotlarning faoliyati haqidagi hisobotlarning, akkreditatsiya kartochkasining shakllarini tasdiqlaydi; doimiy faoliyat koʻrsatuvchi hakamlik sudlari hisobini roʻyxatdan oʻtkazish va muvaqqat hakamlik sudlarini hisobga olishni amalga oshiradi; 13) maʼmuriy tartib-taomillar sohasida yagona davlat siyosatini amalga oshirish sohasida: maʼmuriy tartib-taomillarni amalga oshiruvchi barcha maʼmuriy organlar tomonidan Oʻzbekiston Respublikasining “Maʼmuriy tartib-taomillar toʻgʻrisida”gi Qonuniga hamda maʼmuriy munosabatlarni tartibga soluvchi boshqa qonunchilikka rioya qilinishini oʻrganadi, nazorat va tahlil qiladi; maʼmuriy tartib-taomillarni amalga oshiruvchi organlarning maʼmuriy-huquqiy faoliyatni tartibga soluvchi funksiyalarini xatlovdan oʻtkazib, vazifalari qonunchilikka muvofiq amalga oshirilishini monitoring qilib boradi; biznes jarayonlarini qayta boshqarish usullaridan foydalangan holda barcha maʼmuriy tartib-taomillarni, shu jumladan davlat xizmatlarini optimallashtirish, unifikatsiyalashtirish, tartiblari, muddatlar va zarur hujjatlarini maksimal qisqartirish boʻyicha tizimli ishlarni amalga oshiradi; maʼmuriy tartib-taomillarni amalga oshirishdagi huquqiy boʻshliqlarni bartaraf etish, shuningdek sohada innovatsion va axborot-kommunikatsiya texnologiyalarini joriy qilish hamda idoralararo elektron hamkorlikni rivojlantirish choralarini amalga oshiradi; maʼmuriy tartib-taomillar sohasida aniqlangan qonun buzilishlari, ularga imkon beruvchi sabablar va shart-sharoitlarni bartaraf etish boʻyicha tizimli choralar koʻrib boradi; 14) jismoniy va yuridik shaxslarga davlat xizmatlari koʻrsatish sohasida yagona davlat siyosatini amalga oshirish sohasida: davlat xizmatlari koʻrsatish masalalari boʻyicha respublika ijro etuvchi hokimiyat organlari va boshqa tashkilotlar faoliyatini muvofiqlashtiradi va ularga metodik rahbarlik qiladi; davlat xizmatlari markazlari, ularning filiallari va FHDY organlari faoliyatiga umumiy rahbarlik qiladi; yuridik shaxslarni, shuningdek jismoniy shaxslarni tadbirkorlik subyekti sifatida davlat roʻyxatiga olishni tashkil etadi; moliya-xoʻjalik faoliyatini amalga oshirmayotgan tashkilotlarni tugatishda qonunchilikka rioya qilinishini taʼminlaydi, tashkilotlarni tugatishda vakolatli organlar va tashkilotlarning faoliyati ustidan nazorat olib boradi; tadbirkorlik subyektlari tomonidan agent sifatida ayrim turdagi davlat xizmatlari koʻrsatilishida qonunchilikka rioya etilishi ustidan nazoratni amalga oshiradi, ularning ishini tahlil qiladi va umumlashtiradi; 15) ortiqcha maʼmuriy tartib-taomillarni bartaraf etish hisobiga davlat xizmatlari koʻrsatish tartibini takomillashtirish, shuningdek idoralararo elektron hamkorlikni rivojlantirish sohasida: idoralararo axborot almashuvi infratuzilmasidan foydalangan holda davlat organlari va boshqa tashkilotlar oʻrtasida hamda Oʻzbekiston Respublikasi Yagona interaktiv davlat xizmatlari portalida elektron hujjat aylanishi boʻyicha faoliyatni tashkil etishga koʻmaklashadi, muvofiqlashtiradi va takomillashtiradi; koʻrsatilayotgan davlat xizmatlari sifatini yaxshilash maqsadida aholi va tadbirkorlik subyektlari oʻrtasida tizimli ravishda soʻrovnomalar oʻtkazadi; Davlat xizmatlarining yagona reyestrini shakllantiradi, shuningdek uning lozim darajadagi (dolzarb) holatini taʼminlaydi; 16) davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini nazorat qilish va samaradorligini baholash sohasida: davlat xizmatlari koʻrsatish sohasida, shu jumladan tegishli axborot tizimlari, resurslar va maʼlumotlar bazalarini joriy etish boʻyicha davlat organlari va boshqa tashkilotlar faoliyatini monitoring, nazorat va tahlil qiladi; davlat xizmatlari koʻrsatuvchi davlat organlari va boshqa tashkilotlar faoliyatida qonunchilik hujjatlari va maʼmuriy reglamentlar talablariga rioya etilishi nuqtai nazaridan tekshirishlarni amalga oshiradi; davlat xizmatlari koʻrsatish sohasidagi qonunchilik hujjatlarini buzganlik uchun davlat organlari va boshqa tashkilotlar, shu jumladan xoʻjalik birlashmalari, uy-joy kommunal va foydalanish xoʻjaligi tashkilotlari mansabdor shaxslariga nisbatan maʼmuriy jazo qoʻllaydi; davlat organlari va boshqa tashkilotlarning davlat xizmatlari koʻrsatishga oid faoliyati, ushbu sohadagi qonun buzilishlari va ularga yoʻl qoʻygan aybdor shaxslar, mavjud kamchiliklar va ularni bartaraf etish yuzasidan takliflarni oʻz ichiga olgan maʼlumotlarni Oʻzbekiston Respublikasi Prezidenti Administratsiyasiga hamda Vazirlar Mahkamasiga taqdim etish uchun bir yilda ikki marta batafsil axborot tayyorlaydi; davlat xizmatlari koʻrsatishda jismoniy va yuridik shaxslarga malakali axborot va maslahat yordami beradi; 17) intellektual mulk sohasida yagona davlat siyosatini olib borish hamda ixtirolar, tovar belgilari, mualliflik huquqi va boshqa intellektual mulk obyektlariga boʻlgan huquqlarni himoya qilish sohasida: intellektual mulk sohasini rivojlantirish istiqbollarini belgilaydi va bu boʻyicha ustuvor yoʻnalishlarni ishlab chiqadi; intellektual mulk obyektlarining huquqiy muhofaza qilinishini taʼminlash boʻyicha, shu jumladan kontrafakt mahsulotlarni ishlab chiqarish, realizatsiya qilishga qarshi kurashishda bevosita yoki vakolatli davlat organlariga koʻmaklashish orqali taʼsirchan choralar koʻradi; intellektual mulk sohasidagi huquqni qoʻllash amaliyotini izchil va bir xilda taʼminlash boʻyicha chora-tadbirlarni amalga oshiradi; davlat organlari va boshqa tashkilotlar faoliyatida intellektual mulk sohasidagi normativ-huquqiy hujjatlarga rioya qilinishi va qoʻllanilishi amaliyotini oʻrganadi va tahlil qiladi; intellektual mulk sohasidagi qonun buzilishi holatlari toʻgʻrisida belgilangan tartibda xulosa beradi; intellektual mulk sohasidagi normativ-huquqiy hujjatlarni notoʻgʻri va ziddiyatli qoʻllash amaliyotini oʻrganadi, ushbu sohada huquqbuzarliklarni bartaraf etishga doir amaliy choralar koʻradi, shuningdek mazkur masalalardagi jismoniy va yuridik shaxslarning murojaatlarini koʻrib chiqadi; xorijiy patent idoralari, xalqaro, mintaqaviy va xorijiy tashkilotlar bilan patent hujjatlari va patent-huquqiy adabiyotlarning xalqaro almashinuvini amalga oshiradi; qonunchilikka muvofiq intellektual mulk obyektlarini huquqiy muhofaza qilish va ularga boʻlgan huquqlarni himoya qilish masalalari boʻyicha jismoniy va yuridik shaxslarning murojaatlarini koʻrib chiqadi; intellektual mulk obyektlarining huquqiy muhofazasi va himoyasi sohasida manfaatdor shaxslarga uslubiy yordam koʻrsatadi; intellektual mulk sohasining rivojlanish holatini, jumladan, ushbu sohadagi xalqaro reytinglar va indekslar metodologiyasi va mezonlarini hisobga olgan holda har tomonlama tahlil qiladi, umumlashtiradi, takliflar va boshqa zarur chora-tadbirlarni ishlab chiqadi; intellektual mulk obyektlarining ishonchli huquqiy muhofazasi va himoyasini taʼminlash sohasida Oʻzbekiston Respublikasi qabul qilgan xalqaro majburiyatlar bajarilishining monitoringini oʻtkazadi; kontrafakt mahsulotlarni yashirin ishlab chiqarish holatlarini aniqlash boʻyicha maxsus vakolatli organlar bilan hamkorlikda tadbirlar oʻtkazadi; intellektual mulk sohasidagi qonun buzilishi holatlari yuzasidan tadbirkorlik subyektlari faoliyatida oʻtkaziladigan tekshirishlarni vakolatli organni xabardor qilish tartibida amalga oshiradi; intellektual mulk obyektlariga boʻlgan huquqlarni himoya qilishda ashyolarni koʻzdan kechiradi va huquqbuzarlikni sodir etish quroli, huquqbuzarlik ashyosi boʻlgan ashyo va hujjatlarni xatlaydi; 18) ixtirolar, foydali modellar, sanoat namunalari, tovar belgilari va boshqa intellektual mulk obyektlarini huquqiy muhofaza qilish sohasida: ixtirolar, foydali modellar, sanoat namunalari, tovar belgilari, xizmat koʻrsatish belgilari, geografik koʻrsatkichlar, tovar kelib chiqqan joy nomlari va integral mikrosxemalar topologiyalarini davlat ekspertizasidan oʻtkazish, talabnoma topshirilgan obyektlarning ustuvorligini belgilash, seleksiya yutuqlarining rasmiy ekspertizasini oʻtkazish hamda EHM uchun dasturlar, maʼlumotlar bazalarini tekshirish ishlarini tashkillashtiradi; ixtirolar, foydali modellar, sanoat namunalarini davlat roʻyxatidan oʻtkazishni, seleksiya yutuqlari, tovar belgilari, xizmat koʻrsatish belgilari, geografik koʻrsatkichlar, tovar kelib chiqqan joy nomlarini roʻyxatdan oʻtkazishni, EHM uchun dasturlarni, maʼlumotlar bazalarini rasmiy roʻyxatdan oʻtkazishni hamda integral mikrosxemalar topologiyalarini roʻyxatdan oʻtkazishni amalga oshiradi, muhofaza hujjatlarini beradi, Oʻzbekiston Respublikasida hammaga maʼlum tovar belgilari roʻyxatini va tegishli reyestrlarni yuritadi; muhofaza va boshqa zarur hujjatlarning yagona shakllarini belgilaydi; depozitariylarda saqlanayotgan mualliflik huquqi obyektlarining elektron nazorat nusxalari Mualliflik huquqi obyektlarining yagona bazasida saqlanishini taʼminlaydi; intellektual mulk obyektlaridan foydalanishga huquqlar berish toʻgʻrisidagi litsenziya shartnomalarini, shuningdek ularni toʻliq yoki qisman berish toʻgʻrisidagi shartnomalarni, intellektual mulk obyektlarining garovi toʻgʻrisidagi shartnomalarni roʻyxatdan oʻtkazadi va tegishli reyestrlarni yuritadi; intellektual mulkning rasmiy roʻyxatdan oʻtkazilgan obyektlari toʻgʻrisidagi maʼlumotlar bazasini shakllantiradi, ularning saqlanishi va foydalanilishi uchun shart-sharoitlarni taʼminlaydi; Davlat patent fondini jamlash ishlarini tashkil etishni va amalga oshirishni, undan iqtisodiyotning real sektoridagi xoʻjalik yurituvchi subyektlar, ilmiy tashkilotlar, olimlar va mutaxassislar tomonidan samarali foydalanilishi uchun uning saqlanishi va qulayligini taʼminlaydi; intellektual mulk sohasidagi axborotnomalarni va boshqa rasmiy nashrlarini, shuningdek intellektual mulk obyektlarini huquqiy muhofaza va himoya qilish masalalari boʻyicha boshqa maʼlumotlar va materiallarni elektron ravishda eʼlon qilinishini tashkil qiladi hamda amalga oshiradi; patent vakillarini attestatsiyadan va roʻyxatdan oʻtkazadi, Patent vakillarining davlat reyestrini yuritadi; Oʻzbekiston Respublikasining xalqaro mavqeyini, jumladan, jahon hamjamiyatiga mamlakatda intellektual mulk sohasida amalga oshirilayotgan islohotlar toʻgʻrisida xolisona axborot yetkazish orqali mustahkamlash, obzorli, maʼlumotnoma va boshqa materiallarni tayyorlash choralarini koʻradi; 19) yuridik kadrlarni tayyorlash, qayta tayyorlash va malakasini oshirishni tashkil etish, yurisprudensiya sohasidagi fundamental va amaliy tadqiqotlarni amalga oshirishni taʼminlash sohasida: huquqiy taʼlimning holatini tahlil qiladi, uni yaxshilash boʻyicha takliflar ishlab chiqadi; professional va oliy taʼlim tashkilotlarining oʻquvchilari va talabalari uchun yuridik darsliklar, oʻquv qoʻllanmalari, shuningdek boshqa yuridik adabiyotlar nashr etish rejalarini ishlab chiqadi va nashr etilishini tashkil etadi; davlat organlari va boshqa tashkilotlarning yuridik kadrlarga boʻlgan ehtiyojini aniqlaydi, ularni Vazirlik tizimidagi taʼlim muassasalarida tayyorlash ishlarini tashkil etadi va rahbarlik qiladi; yuridik kadrlarni tayyorlash, qayta tayyorlash va malakasini oshirishni tashkil etadi; kadrlar zaxirasini yaratadi, ularni tayyorlash, qayta tayyorlash va stajirovkadan oʻtishini tashkil etadi, adliya organlari va muassasalariga kadrlar tanlovini amalga oshiradi va ularni joy-joyiga qoʻyishda qatnashadi; huquqiy fanlarni rivojlantirish choralarini koʻradi, davlat va jamiyat qurilishi, sud-huquq tizimi, mamlakatda huquq ijodkorligi, huquqni qoʻllash, huquqni muhofaza qilish faoliyati sohalarida fundamental va amaliy tadqiqotlarning amalga oshirilishini muvofiqlashtiradi; huquq sohasidagi taʼlim ishlarining uslubiy jihatdan taʼminlanishini tashkil etadi; 20) sud-ekspertlik faoliyatini rivojlantirishning ustuvor yoʻnalishlarini ishlab chiqish, sud ekspertlarini tayyorlash va malakasini oshirish ishlarini muvofiqlashtirish sohasida: sud ekspertizasi sohasida ilmiy-tadqiqot va ekspertlik ishlarini tashkil etadi; Oʻzbekiston Respublikasi davlat sud-ekspertlik muassasalari faoliyatini muvofiqlashtiradi va ularga ilmiy-uslubiy rahbarlikni amalga oshiradi; sud-ekspertlik faoliyatini yanada rivojlantirishning ustuvor yoʻnalishlarini ishlab chiqadi, sud ekspertlarini tayyorlash va malakasini oshirish sohasidagi ishlarni muvofiqlashtiradi; sud-ekspertlik faoliyatiga fan va texnika yutuqlarini joriy etish boʻyicha choralarni koʻradi; nodavlat sud-ekspertiza tashkilotlari sud ekspertlari tomonidan oʻtkaziladigan sud ekspertizalarining murakkablik darajasini aniqlash, sud ekspertizalarining murakkablik darajasiga qarab ularni amalga oshirish muddatlarini hisoblash tartibini, sud ekspertlari yuklamalarining normativlarini belgilaydi va nazoratini olib boradi; nodavlat sud-ekspertiza tashkilotlari, ularning sud ekspertlari va sud-ekspertlik tadqiqotlari uslublarining davlat reyestrlarini yuritadi; nodavlat sud-ekspertiza tashkilotlari tomonidan oʻtkaziladigan har bir sud ekspertizasi turlari boʻyicha moddiy-texnika bazasining jihozlanishiga qoʻyiladigan minimal talablarni tasdiqlaydi; nodavlat sud ekspertlarini attestatsiyadan oʻtkazadi hamda sud eksperti kasb etikasi qoidalarini belgilaydi va ularga rioya etilishi yuzasidan nazorat olib boradi; 201) toʻlovga qobiliyatsizlik sohasida davlat siyosatini amalga oshirish, shuningdek, bu sohada davlat organlari va tashkilotlarining faoliyatini muvofiqlashtirish sohasida: toʻlovga qobiliyatsizlik sohasida davlat siyosatining ustuvor yoʻnalishlarini ishlab chiqadi; toʻlovga qobiliyatsizlik toʻgʻrisidagi qonunchilikka rioya etilishi ustidan davlat nazoratini amalga oshiradi; toʻlovga qobiliyatsizlik sohasining davlat tomonidan tartibga solinishini amalga oshiradi; toʻlovga qobiliyatsizlik sohasida qonunchilik va huquqni qoʻllash amaliyotini monitoring va tahlil qiladi hamda ularni takomillashtirish boʻyicha takliflar ishlab chiqadi; toʻlovga qobiliyatsizlik sohasida Oʻzbekiston Respublikasi shartnomalarini ishlab chiqishda ishtirok etadi hamda ular boʻyicha Oʻzbekiston Respublikasi majburiyatlarining bajarilishini tashkillashtiradi; toʻlovga qobiliyatsizlik sohasida xorijiy davlatlarning vakolatli organlari va xalqaro tashkilotlar bilan hamkorlik qiladi; davlat organlari va tashkilotlarining toʻlovga qobiliyatsizlik masalalari boʻyicha faoliyatini muvofiqlashtiradi va uslubiy rahbarlikni amalga oshiradi; 202) toʻlovga qobiliyatsizlik tartib-taomillarini va iqtisodiy nochor jismoniy va yuridik shaxslarni moliyaviy sogʻlomlashtirish chora-tadbirlarini amalga oshirish uchun zarur shart-sharoitlarni yaratishga koʻmaklashish, shuningdek, toʻlovga qobiliyatsizlik jarayonlarini toʻliq raqamlashtirish, ortiqcha byurokratik tartib-taomillarni soddalashtirish sohasida: toʻlovga qobiliyatsizlik tartib-taomillarini, shu jumladan, suddan tashqari toʻlovga qobiliyatsizlik tartib-taomillarini amalga oshirish, bu sohada yuridik va jismoniy shaxslarning huquqlari va qonuniy manfaatlarini taʼminlash uchun zarur boʻlgan tashkiliy, huquqiy va axborot taʼminoti boʻyicha choralarni oʻz vakolatlari doirasida koʻradi; toʻlovga qobiliyatsizlik boʻyicha ishlarni sudlarda koʻrib chiqishda maxsus vakolatli organ sifatida ishtirok etadi; sudlar tomonidan toʻlovga qobiliyatsizlik toʻgʻrisidagi ishlarni koʻrib chiqishda hamda toʻlovga qobiliyatsizlik toʻgʻrisidagi qonunchilik normalarini qoʻllashda mavjud muammolarni tahlil qiladi va ular boʻyicha takliflar ishlab chiqadi; toʻlovga qobiliyatsizlik alomatiga ega boʻlgan yuridik shaxslarga davlat tomonidan yordam koʻrsatgan holda sudgacha sanatsiya qilish va sanatsiya oʻtkazishni tugatish yuzasidan qaror qabul qiladi va ularning monitoringini yuritadi; oʻz arizasiga koʻra qoʻzgʻatilgan toʻlovga qobiliyatsizlik toʻgʻrisidagi ishlar boʻyicha toʻlovga qobiliyatsizlik tartib-taomillari jarayoni monitoringini amalga oshiradi; toʻlovga qobiliyatsizlik tartib-taomillari jarayonidagi va toʻlovga qobiliyatsiz deb topilgan yuridik va jismoniy shaxslar reyestrlarini yuritadi; Oʻzbekiston Respublikasi Vazirlar Mahkamasi tomonidan belgilangan tartibda shaharni tashkil etuvchi korxonalar va ularga tenglashtirilgan korxonalar reyestrini yuritadi; jinoyat ishlari boʻyicha xatlangan yuridik shaxslar va (yoki) ularning mulkiy komplekslari va boshqa aktivlarini qonunchilikda belgilangan tartibda vaqtinchalik boshqarish ishlarini tashkillashtiradi va hisobini yuritadi; jinoyat ishlari boʻyicha xatlangan yuridik shaxslar va (yoki) ularning mulkiy komplekslari va boshqa aktivlarini vaqtinchalik boshqarish boʻyicha sud boshqaruvchisining yoki ixtisoslashtirilgan tashkilotning faoliyatini qonunchilik hujjatlarida belgilangan tartibda va hollarda nazorat qiladi hamda qonunchilik hujjatlarida nazarda tutilgan hollarda ularning qarorlarini kelishadi; toʻlovga qobiliyatsizlik sohasida qonunbuzilishlarni oldini olish choralarini koʻradi, ushbu sohada jinoyatlarni aniqlash, bartaraf etish va ularni oldini olishda huquqni muhofaza qiluvchi idoralar bilan hamkorlik qiladi; toʻlovga qobiliyatsizlik tartib-taomillarini raqamlashtirish hamda toʻlovga qobiliyatsizlik jarayoni toʻgʻrisidagi maʼlumotlar bilan barcha manfaatdor shaxslarga tanishish imkoniyatini yaratish orqali sohaning samaradorligi va shaffofligini oshirish choralarini koʻradi; Toʻlovga qobiliyatsizlik ishlarini yuritishning yagona elektron platformasi shakllantirilishi va yuritilishini hamda vazirlik va idoralarning maʼlumotlar bazalari va axborot tizimlari bilan integratsiya qilinishini taʼminlaydi; qonunga muvofiq majburiy ravishda eʼlon qilinishi lozim boʻlgan maʼlumotlarni, jumladan, toʻlovga qobiliyatsizlikka doir ishlar boʻyicha sudlar va vakolatli organlar tomonidan qabul qilingan qarorlar va toʻlovga qobiliyatsizlik tartib-taomillari jarayonlari haqidagi maʼlumotlar Toʻlovga qobiliyatsizlik ishlarini yuritishning yagona elektron platformasida eʼlon qilinishini tashkillashtiradi; 203) jismoniy shaxslarning toʻlovga qobiliyatsizligi hisobi va tahlilini yuritish sohasida: toʻlovga qobiliyatsizlik tartib-taomillari jarayonidagi va toʻlovga qobiliyatsiz deb topilgan jismoniy shaxslar reyestrini yuritadi; jismoniy shaxslarning toʻlovga qobiliyatsizligi boʻyicha ishlarning doimiy monitoringini olib boradi hamda monitoring natijalari asosida tahliliy maʼlumot va takliflar kiritadi; 204) sud boshqaruvchilari faoliyati tashkil etilishini taʼminlash va ularning faoliyatini nazorat qilish sohasida: sud boshqaruvchilarini tayyorlash va qayta tayyorlash boʻyicha maxsus oʻquv kurslarini tashkil etish va oʻqitish huquqiga ega boʻlgan taʼlim muassasalari uchun talablarni belgilaydi, huquqqa ega boʻlgan taʼlim muassasalarining roʻyxatini yuritadi hamda ularning bu sohadagi faoliyatini muvofiqlashtiradi va nazorat qiladi; sud boshqaruvchilarini qonunchilik hujjatlarida belgilangan tartibda attestatsiyasidan, qayta attestatsiyadan oʻtkazadi va ularga malaka attestatini beradi; sud boshqaruvchilarining davlat reyestrini hamda sud boshqaruvchilarini tayyorlash kurslarini tugatgan nomzodlarning reyestrini yuritadi; Oʻzbekiston Sud boshqaruvchilari palatasi bilan oʻzaro hamkorlik qiladi hamda uning faoliyatiga koʻmaklashadi; Oʻzbekiston Sud boshqaruvchilari palatasiga aʼzolik badali miqdorini, shuningdek, uning asosiy faoliyat doirasida koʻrsatiladigan pullik xizmatlar roʻyxati va narxlarini kelishadi; sud boshqaruvchilarining faoliyatini yuritish, ularga haq toʻlash tartibini, shuningdek, sud boshqaruvchilari faoliyati toʻgʻrisidagi hisobotlarni shakllantirish va ularni vakolatli organga taqdim etish tartibini belgilaydi; sud boshqaruvchilarining faoliyatini qonunchilikda belgilangan tartibda nazorat qiladi; 21) siyosiy-huquqiy sohaga oid xalqaro reyting va indekslarda Oʻzbekiston Respublikasining koʻrsatkichlarini tahlil qilib borish sohasida: davlat organlari va tashkilotlari hamda tadqiqot institutlari bilan hamkorlikda siyosiy-huquqiy sohaga oid xalqaro reyting va indekslardagi Oʻzbekiston Respublikasining oʻrniga salbiy taʼsir qiluvchi omillar, muammolar va normativ-huquqiy hujjatlardagi qoidalarni oʻrganadi hamda ularni bartaraf etish boʻyicha takliflar ishlab chiqadi; davlat organlari va tashkilotlari hamda tadqiqot institutlarining siyosiy-huquqiy sohaga oid xalqaro reyting va indekslarni tuzuvchi xalqaro va xorijiy tashkilotlarni Oʻzbekistonda amalga oshirilgan islohotlar va ularning natijalari haqida axborotlardan xabardor qilish sohasidagi faoliyatini muvofiqlashtiradi, uslubiy rahbarlik, monitoringni amalga oshiradi; 22) xalqaro-huquqiy hamkorlikni yoʻlga qoʻyish va mustahkamlash, xalqaro shartnomalarni huquqiy ekspertizadan oʻtkazish sohasida: Oʻzbekiston Respublikasining xalqaro shartnomalarini tayyorlash va ijro etishda oʻz vakolatlari doirasida belgilangan tartibda ishtirok etadi; xalqaro shartnomalar loyihalarini huquqiy ekspertizadan oʻtkazadi; Oʻzbekiston Respublikasining huquqiy yordam koʻrsatish toʻgʻrisidagi xalqaro shartnomalarini tayyorlash, tuzish va bajarish haqida takliflar taqdim etadi; davlat kafolati ostida tuzilgan qarz shartnomalari boʻyicha belgilangan tartibda yuridik xulosalar beradi; 23) xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlash sohasida: xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlaydi; xalqaro arbitraj va xorijiy davlatlarda sud muhokamalari masalalari boʻyicha xalqaro va xorijiy tashkilotlarda Oʻzbekiston Respublikasi manfaatlarining huquqiy himoyasini taʼminlashda Tashqi ishlar vazirligi hamda boshqa davlat organlari va tashkilotlari bilan idoralararo hamkorlikni amalga oshiradi; xorijiy davlatlar sudlarida va xalqaro arbitrajlarda tomonlardan biri Oʻzbekiston Respublikasi boʻlgan nizolar koʻrib chiqilayotganda Oʻzbekiston Respublikasi manfaatlarini huquqiy himoya qiladi; Oʻzbekiston Respublikasi ishtirokidagi xorijiy davlatlar sudlari va xalqaro arbitraj muhokamalari bilan bogʻliq tegishli materiallarni yigʻishni hamda tizimli tahlilini tashkillashtirishni amalga oshiradi; xorijiy davlatlar sudlari va xalqaro arbitrajlarda Oʻzbekiston Respublikasi manfaatlarini huquqiy ifodalash maqsadida xorijiy va milliy advokatlik (yuridik) firmalari, maslahatchi va ekspertlarni jalb qiladi hamda faoliyatini muvofiqlashtiradi; aniq bir Oʻzbekiston Respublikasi ishtirokidagi xorijiy davlat sudi va xalqaro arbitraj muhokamasi doirasida tashkil etiladigan ishchi guruhlarning ishchi organi funksiyalarini amalga oshiradi; Oʻzbekiston Respublikasi ishtirokidagi xorijiy davlatlar sudlari va xalqaro arbitrajlar muhokamalari masalalari boʻyicha maʼlumotlar bazasini shakllantiradi va yuritadi; Oʻzbekiston Respublikasi Prezidenti va eks-Prezidentining huquqlari va qonuniy manfaatlarini huquqiy, shu jumladan sudda himoya qilishni amalga oshiradi; 24) davlat organlari va tashkilotlarining Tadbirkorlik sohasidagi majburiy talablar yagona elektron reyestrini yuritish bilan bogʻliq faoliyatini muvofiqlashtirish sohasida: Tadbirkorlik sohasidagi majburiy talablar yagona elektron reyestrining operatori sifatida uning doimiy yuritilishini, takomillashtirilishini va uni texnik qoʻllab-quvvatlashni tashkil etadi; vakolatli davlat organlari va tashkilotlari tomonidan tegishli maʼlumotlarning Tadbirkorlik sohasidagi majburiy talablar yagona elektron reyestriga toʻgʻri kiritilishini nazorat qiladi; vakolatli davlat organlari va tashkilotlarga Tadbirkorlik sohasidagi majburiy talablar yagona elektron reyestrini shakllantirishda uslubiy yordam koʻrsatadi; 25) arxiv ishi va ish yuritish sohasida yagona davlat siyosatini yuritish hamda davlat organlari va tashkilotlarining ushbu sohadagi ishlarini muvofiqlashtirish sohasida: davlat organlari va tashkilotlarining arxiv ishi va ish yuritish sohasidagi ishlarini muvofiqlashtiradi hamda samarali davlat boshqaruvi yuritilishini taʼminlaydi; arxiv hujjatlarini jamlash, davlat hisobiga olish, saqlash va ulardan foydalanishning zamonaviy mexanizmlarini joriy etish, davlat arxivlarining moddiy-texnik bazasini yaxshilash, arxiv xizmatlarini koʻrsatish jarayonlarini raqamlashtirish va soddalashtirish, sohaga ilgʻor xorijiy amaliyotlar, ilmiy tadqiqotlar natijalari va ilmiy-texnika yutuqlari, zamonaviy axborot-kommunikatsiya texnologiyalari joriy etilishini tashkil etadi; Milliy arxiv fondi tarkibiga kiritilgan arxiv hujjatlarining saqlanishi, arxiv xizmatlarini koʻrsatishda nodavlat sektorini yanada rivojlantirish choralarini koʻradi hamda arxiv ishi sohasida davlat-xususiy sheriklik uchun qulay shart-sharoitlar yaratadi; arxiv hujjatlarini alohida qimmatli hujjatlar va noyob hujjatlar sirasiga kiritish tartibini, shuningdek sugʻurta nusxalarini yaratish va saqlash tartibini, arxiv hujjatlarini kirib koʻrish tartibi va shartlarini belgilaydi; arxiv ishi va ish yuritish sohasida faoliyat koʻrsatayotgan xodimlarning malakasini oshirishni tashkil etadi; arxivshunoslik, arxeografiya, ish yuritish, elektron hujjat aylanishi sohasida ilmiy, metodik ishlarni tashkil etadi va muvofiqlashtiradi. 11. Vazirlik oʻziga yuklatilgan vazifalar va funksiyalarni amalga oshirish uchun quyidagi vakolatlarga egadir: 1) oʻz vakolati doirasida davlat organlari va tashkilotlari, jismoniy va yuridik shaxslar uchun majburiy boʻlgan, shu jumladan boshqa davlat organlari bilan birgalikda normativ-huquqiy hujjatlarni qabul qilish; 2) Oʻzbekiston Respublikasi Prezidenti, Vazirlar Mahkamasi va boshqa davlat organlari koʻrib chiqishi uchun qonunchilikni va huquqni qoʻllash amaliyotini takomillashtirish masalalari hamda oʻziga yuklatilgan vazifa va funksiyalar boʻyicha takliflar kiritish; 3) davlat organlari va boshqa tashkilotlar tomonidan norma ijodkorligi sohasida, Maʼmuriy islohotlar konsepsiyasi doirasida, shuningdek, huquqni qoʻllash amaliyoti va maʼmuriy tartib-taomillar bilan bogʻliq vazifalar ijro qilinmagan taqdirda ularning mansabdor shaxslarini javobgarlikka tortish boʻyicha Oʻzbekiston Respublikasi Prezidenti Administratsiyasi va Vazirlar Mahkamasiga takliflar kiritish; 4) davlat organlari va boshqa tashkilotlarda: norma ijodkorligi faoliyati, huquqiy ishlar, yuridik xizmatlar faoliyati, normativ-huquqiy hujjatlarni eʼlon qilish va manfaatdor shaxslar eʼtiboriga yetkazish holatini; huquqni qoʻllash amaliyoti, fuqarolar huquqlarini taʼminlash boʻyicha qonunchilik ijrosi, davlat xizmatlarini koʻrsatishning belgilangan tartibiga rioya etish, yuridik shaxslarni suddan tashqari toʻlovga qobiliyatsiz deb topish tartib-taomillarini amalga oshirish holatlari, shu jumladan joylarga chiqqan holda tekshirish; 5) nodavlat notijorat tashkilotlar tomonidan qonunchilik hujjatlari va taʼsis hujjatlariga rioya qilinishi, shuningdek, ularga ajratilgan mablagʻlardan maqsadli foydalanishini tekshirish; 6) vazirliklar, idoralar, huquqni muhofaza qiluvchi va nazorat organlari, mahalliy davlat hokimiyati organlari va boshqa tashkilotlarga bajarilishi majburiy boʻlgan: ushbu organlarning norma ijodkorligi faoliyati ustidan monitoring olib borish jarayonida aniqlangan qonunbuzarliklarni, tizimli muammo va kamchiliklarni bartaraf etish toʻgʻrisida; davlat roʻyxatidan oʻtmagan normativ-huquqiy tusga ega boʻlgan hujjatlarni bekor qilish va ijrodan chaqirib olish toʻgʻrisida; qonunchilikka muvofiq boʻlmagan normativ-huquqiy hujjatlarni bekor qilish, toʻxtatib turish (toʻliq yoki qisman) yoxud ularni qonunchilik hujjatlariga muvofiqlashtirish toʻgʻrisida; ishlab chiqish muddatini koʻrsatgan holda normativ-huquqiy hujjatlarni qabul qilish, ular tomonidan qabul qilingan normativ-huquqiy hujjatlarga rasmiy sharh berish zarurligi toʻgʻrisida; idoraviy normativ-huquqiy hujjatlarni oʻz vaqtida amaliyotga joriy etmaslik sabablarini bartaraf qilish va masʼul xodimlarning javobgarlik masalasini koʻrib chiqish toʻgʻrisida; aniqlangan normativ-huquqiy hujjatlarni notoʻgʻri yoki ziddiyatli tarzda qoʻllash amaliyoti, qonunchilik hujjatlari talablari buzilishi, ularga imkon beruvchi sabablar va shart-sharoitlarni bartaraf etish, shu jumladan aybdor shaxslarni intizomiy javobgarlikka tortish haqida; normativ-huquqiy hujjatlar va ular loyihalarini tartibga solish taʼsirini baholash va korrupsiyaga qarshi ekspertizadan oʻtkazish sohasida aniqlangan qoidabuzarliklarni, ularga imkon beruvchi sabablar va shart-sharoitlarni, shuningdek, korrupsiyaviy omillar va normalarni bartaraf etish toʻgʻrisida; Tadbirkorlik sohasidagi majburiy talablar yagona elektron reyestriga maʼlumotlarni kiritish borasida aniqlangan qoidabuzarliklarni bartaraf etish, shuningdek reyestrga kiritish uchun maʼlumotlarni oʻz vaqtida va belgilangan tartibda taqdim etish toʻgʻrisida; qonunlar, Oʻzbekiston Respublikasi Prezidentining farmon, qaror, farmoyish va topshiriqlari ijrosini taʼminlash hamda “ljro.gov.uz” tizimiga zarur maʼlumotlarni oʻz vaqtida va toʻgʻri kiritish toʻgʻrisida; toʻlovga qobiliyatsizlik sohasida qonunbuzilishlarga chek qoʻyish, ularga imkon beruvchi sabablar va shart-sharoitlarni bartaraf etish, shu jumladan, aybdor shaxslarni intizomiy javobgarlikka tortish toʻgʻrisida taqdimnomalar kiritish; 7) nodavlat notijorat tashkilotlar faoliyatida aniqlangan qonunchilik va taʼsis hujjatlari buzilishlarini bartaraf etish toʻgʻrisida nodavlat notijorat, shu jumladan diniy tashkilotlariga, advokatlik tuzilmalariga bajarilishi majburiy boʻlgan taqdimnomalar kiritish; 8) qonunchilik hujjatlari buzilishiga yoʻl qoʻymaslik haqida mansabdor shaxslarni yozma ravishda ogohlantirish; 9) fuqarolarning qonuniy huquq va erkinliklari, yuridik xizmatlar faoliyati sohasida qonunchilik buzilishi holatlari aniqlaganda hamda adliya organlarining qonuniy talablari bajarilmaganda, aybdor mansabdor shaxslarni javobgarlikka tortish toʻgʻrisida tegishli davlat organlari va boshqa tashkilotlarga takliflar kiritish; 10) davlat, yuridik va jismoniy shaxslar, shuningdek, adliya organlari va muassasalari manfaatlarini koʻzlab sudlarga davlat boji toʻlamasdan arizalar va daʼvolarni kiritish; 11) Vazirlikka yuklangan vazifalar va funksiyalarni bajarish uchun zarur boʻlgan hujjatlar va axborotlarni, shu jumladan normativ-huquqiy hujjatlarni qoʻllash amaliyoti toʻgʻrisida zarur statistik maʼlumotlarni, tahliliy materiallarni, hujjatlarni, boshqa axborotlarni, qarorlar va boshqa hujjatlarni, maʼlumotlarni davlat organlari va boshqa tashkilotlardan bepul tarzda soʻrash va olish; 12) nodavlat notijorat, shu jumladan diniy tashkilotlardan axborot, hujjatlar va maʼlumotlar, shuningdek, ularning rahbarlari va masʼul shaxslaridan tushuntirishlarni talab qilish va olish; 13) tekshirish oʻtkazish, jismoniy va yuridik shaxslarning murojaatlarini oʻrganish, shuningdek Vazirlik vakolatiga kiruvchi masalalar boʻyicha axborot-tahliliy materiallarni tayyorlash uchun vazirliklar, idoralar, ilmiy va taʼlim muassasalari va boshqa tashkilotlar vakillarini chaqirish va jalb etish; 14) tekshirish va tahlil davomida aniqlangan holatlarga aniqlik kiritish maqsadida davlat organlari va boshqa tashkilotlarning mansabdor shaxslari hamda xodimlarini, shuningdek intellektual mulk masalalari boʻyicha jismoniy shaxslarni chaqirish, qonunchilik hujjatlarining buzilishi holatlari yuzasidan ogʻzaki va yozma tushuntirishlar talab qilish; 15) davlatga tegishli Vazirlikning va unga idoraviy mansub tuzilmalarning mol-mulkini oʻzining tashkiliy tuzilmasi doirasida bepul foydalanish huquqi bilan bir tarkibiy tuzilmadan boshqa tuzilmaga belgilangan tartibda oʻtkazish; 16) Vazirlik va unga idoraviy mansub tashkilotlar xodimlari tomonidan oʻz sohasida ular faoliyatining asosiy koʻrsatkichlari boʻyicha parametrlar bajarilishini hisobga olgan holda ularni moddiy ragʻbatlantirish tartibi, miqdorlari va shartlarini belgilash; 17) budjetdan tashqari mablagʻlarni hamda adliya organlari va muassasalarining depozit hisobvaraqlarida joylashgan mablagʻlarni Oʻzbekiston Respublikasi tijorat banklarining depozit raqamlarida milliy va chet el valyutasida joylashtirish. Bunda, mablagʻlarni joylashtirishdan olingan daromad adliya organlari va muassasalarining budjetdan tashqari hisobvaraqlariga ushbu daromadlar moddiy-texnik bazani rivojlantirishga va xodimlarni moddiy ragʻbatlantirish hamda qonunchilik hujjatlarida nazarda tutilgan boshqa maqsadlarga yoʻnaltirilgan holda oʻtkaziladi; 18) Vazirlik vakolatiga kiradigan masalalar boʻyicha idoralararo tusdagi xalqaro shartnomalarni belgilangan tartibda tuzish; 19) Vazirlik vakolatiga tegishli boʻlgan masalalar boʻyicha xalqaro darajada Oʻzbekiston Respublikasi manfaatlarini belgilangan tartibda ifodalash; 20) qonunlar, Oʻzbekiston Respublikasi Prezidenti hujjatlari va Vazirlar Mahkamasi qarorlariga zid boʻlgan idoraviy normativ-huquqiy hujjatlarni belgilangan tartibda davlat reyestridan chiqarish; 21) jismoniy va yuridik shaxslarning oʻz huquqlari, erkinliklari va qonuniy manfaatlari buzilganligi toʻgʻrisida murojaatlarni koʻrib chiqish; 22) Vazirlik vakolatiga kiruvchi masalalarni koʻrib chiqishda davlat organlari va tashkilotlarining hayʼat majlislarida ishtirok etish; 23) xorijiy davlatlarning sudlari va xalqaro arbitrajlarda Oʻzbekiston Respublikasining huquqlari va qonuniy manfaatlariga daxldor huquqiy nizolar boʻyicha daʼvogar va javobgarning vakili sifatida ishtirok etish; 24) advokatlar malaka komissiyalariga advokatlarni intizomiy javobgarlikka tortish masalasini kiritish; 25) advokatlar va xususiy amaliyot bilan shugʻullanuvchi notariuslarga berilgan litsenziyalarning amal qilishini toʻxtatib turish va tugatish; 26) yuridik xizmat xodimining attestatsiyadan oʻtganligi toʻgʻrisidagi guvohnomaning amal qilishini tugatish; 27) nodavlat notijorat tashkilotlar tomonidan oʻtkaziladigan tadbirlarda (konferensiyalar, seminarlar, treninglar, yigʻilishlar, aksiyalar va shu kabilarda) ishtirok etish; 28) nodavlat notijorat, shu jumladan diniy tashkilotlar tomonidan rejalashtirilgan tadbirlarni oʻtkazilishini taqiqlash yuzasidan qaror qabul qilish; 29) siyosiy partiyalarning ustavlarida nazarda tutilgan faoliyatini davlat tomonidan moliyalashtirishni toʻxtatib turish yoki tugatish toʻgʻrisida qaror qabul qilish; 30) nodavlat notijorat tashkilotlarning chet el fuqarolari boʻlgan xodimlarini, shuningdek, ularning qaramogʻidagi oila aʼzolarini, ular tomonidan Oʻzbekiston Respublikasining qonunchiligi buzilgan hollarda akkreditatsiyadan mahrum qilish; 31) oʻz vazifa va funksiyalari doirasida xalqaro hamkorlikni amalga oshirish, xorijiy davlatlar organlari, xalqaro va xorijiy tashkilotlar bilan toʻgʻridan-toʻgʻri aloqalar oʻrnatish va hamkorlik olib borish, xalqaro shartnomalarni tuzish yuzasidan takliflar kiritish; 32) adliya organlari va muassasalari faoliyatini taʼminlash uchun zarur boʻlgan tegishli tuzilmalar tashkil etish, ularni qayta tashkil etish va tugatish, shuningdek, ularning ustavlari (nizomlari)ni tasdiqlash; 33) davlat siri va qonun bilan qoʻriqlanadigan boshqa sirga rioya qilish sharti bilan tekshirishni oʻtkazish uchun zarur boʻlgan hujjatlar va materiallar bilan tanishish, davlat organlarining elektron bazalaridan (banklaridan) foydalanish uchun xizmat guvohnomasini koʻrsatgan holda davlat organlari va boshqa tashkilotlarning hududlariga va binolariga kirish; 34) oʻz vakolati doirasida maʼmuriy javobgarlikni keltirib chiqaradigan holatlar yuzasidan maʼmuriy huquqbuzarliklar toʻgʻrisida bayonnomalar tuzish; 35) respublika ijro etuvchi hokimiyat organlari tomonidan oʻtkaziladigan qonunchilik hujjatlarining huquqiy monitoringida ishtirok etish. 36) Oʻzbekiston Respublikasi Prezidenti, Vazirlar Mahkamasining topshiriqlari boʻyicha hamda oʻz tashabbusiga koʻra normativ-huquqiy hujjatlar loyihalarini ishlab chiqish va ularni koʻrib chiqish uchun belgilangan tartibda kiritish; 37) normativ-huquqiy hujjatlarni qoʻllash masalalari yuzasidan oʻz xulosasini berish; 38) davlat organlari va tashkilotlariga normativ-huquqiy hujjatlarni qoʻllash masalalari yuzasidan tavsiyalar va tushuntirishlar berish hamda koʻrsatmalar kiritish; 39) aniqlangan normativ-huquqiy hujjatlar talablari buzilishlarini, ularning sodir etilishiga imkon beruvchi sabab va shart-sharoitlarni bartaraf etish boʻyicha choralar koʻrish uchun umumlashtirish materiallarini davlat organlari va tashkilotlariga yuborish; 40) oʻz vazifa va funksiyalari doirasida davlat organlari va boshqa tashkilotlar bilan hamkorlik qilish; 41) davlat xizmatlari markazlari orqali ularning binolari va tutash hududlarida reklama faoliyatini, shuningdek, yuridik shaxs maqomiga ega boʻlmagan holda tadbirkorlik subyektlarining muhr va shtamplarini tayyorlash faoliyatini amalga oshirish; 42) tegishli maʼlumotlar bazalaridan, davlat axborot tizimlaridan va vakolatli organlar resurslaridan belgilangan tartibda foydalanish; 43) Oʻzbekiston Respublikasi Iqtisodiyot va moliya vazirligi bilan kelishilgan pullik xizmatlar roʻyxati va tariflariga muvofiq pulli xizmatlar koʻrsatish; 431) Toʻlovga qobiliyatsizlik ishlarini yuritishning yagona elektron platformasida maʼlumotlarni joylashtirish boʻyicha pullik xizmat koʻrsatish; 44) yuqori malakali xorijiy va mamlakatimiz mutaxassislarini kontrakt asosida konsultant va ekspert sifatida ishga taklif qilish; faoliyat yoʻnalishlarini rivojlantirishga oid dolzarb va istiqboldagi muammolar yechimini ishlab chiqish maqsadida, jumladan, xorijiy ekspertlarni jalb qilgan holda ishchi guruhlarini tuzish; 45) Oʻzbekiston Respublikasi Vazirlar Mahkamasi bilan kelishilgan holda, malakali xorijiy mutaxassislarni ularga istisno tariqasida Vazirlikning budjetdan tashqari mablagʻlari hisobidan chet et valyutasida ish haqi va boshqa toʻlovlarni belgilagan holda xodimlar va maslahatchilar sifatida jalb qilish; 46) intellektual mulk sohasidagi qonunchilikni buzganlik uchun yuridik shaxslarga jarima qoʻllash; 47) ixtirolar, foydali modellar, sanoat namunalari, seleksiya yutuqlari, tovar belgilari, xizmat koʻrsatish belgilari, tovarlarning kelib chiqish joylari nomi, EHM uchun dasturlar, maʼlumotlar bazalari, integral mikrosxemalar topologiyasi boʻyicha talabnomalarni koʻrib chiqish va davlat ekspertizasidan oʻtkazish uchun zarur boʻlgan qoʻshimcha materiallarni talabnoma topshiruvchilardan belgilangan tartibda soʻrab olish; 48) davlat organlari va davlat ishtirokidagi tashkilotlardagi mehnat nizosini koʻrish haqidagi ariza bilan sudga murojaat qilish; 49) xoʻjalik birlashmalariga, uy-joy kommunal va foydalanish xoʻjaligi tashkilotlariga davlat xizmatlari koʻrsatish sohasida aniqlangan qonunbuzilishlari va kamchiliklarni, ularning yoʻl qoʻyilishiga olib kelgan sabablar va sharoitlarni bartaraf etish boʻyicha taqdimnomalar kiritish. 50) davlat organlari va boshqa tashkilotlarga idoraviy arxiv ishlari va ish yuritish doirasida hujjatlar bilan ishlashda aniqlangan kamchiliklarni bartaraf etish yuzasidan ijro etilishi majburiy boʻlgan koʻrsatmalar kiritish; 51) davlat organlari va tashkilotlariga toʻlovga qobiliyatsizlik toʻgʻrisidagi qonunchilik hujjatlarining bajarilishi, shuningdek, toʻlovga qobiliyatsizlik tartib-taomillarini amalga oshirish boʻyicha faoliyatni raqamlashtirish hamda muayyan maʼlumotlarni ushbu organlarning axborot tizimlariga va veb-saytlariga joylashtirish yuzasidan ijro etilishi majburiy boʻlgan koʻrsatmalar kiritish; 52) toʻlovga qobiliyatsizlik boʻyicha har qanday ishni iqtisodiy sudda koʻrib chiqishda, shu jumladan, quyidagi vakolatlarni amalga oshirgan holda ishtirok etish: toʻlovga qobiliyatsizlik toʻgʻrisidagi ish boʻyicha qabul qilingan sud hujjatlari haqida maʼlumotlarni Toʻlovga qobiliyatsizlik ishlarini yuritishning yagona elektron platformasi orqali bepul tarzda soʻrash va olish; sudga muvaqqat boshqaruvchi, sanatsiya qiluvchi boshqaruvchi, tashqi boshqaruvchi, tugatish boshqaruvchisi va moliyaviy boshqaruvchi nomzodini taqdim etish, shuningdek, ularning vazifasini bajarishdan ozod qilish toʻgʻrisida sudga murojaat qilish; majburiy koʻrsatmalar berish huquqiga ega boʻlgan muassis (ishtirokchi) sifatidagi shaxsni yoki yuridik shaxs mol-mulki egasini yoxud qarzdorning ishlarini boshqaruvchi shaxsni subsidiar javobgarlikka tortish toʻgʻrisida ariza kiritish haqida sud boshqaruvchisiga koʻrsatma berish; toʻlovga qobiliyatsizlik toʻgʻrisidagi ishda qoʻllaniladigan har qanday tartib-taomil jarayonida sudga soxta toʻlovga qobiliyatsizlikka, toʻlovga qobiliyatsizlikni yashirishga yoki qasddan toʻlovga qobiliyatsizlikka olib kelgan alomatlarni aniqlash maqsadida ekspertiza tayinlash haqida iltimosnoma kiritish; 53) Oʻzbekiston Respublikasi oldida pul majburiyatlari boʻyicha qarzi boʻlgan yuridik shaxslarga nisbatan, shuningdek, qonunda nazarda tutilgan hollarda — boshqa yuridik shaxslarga nisbatan toʻlovga qobiliyatsizlik toʻgʻrisida ish qoʻzgʻatish haqida ariza bilan iqtisodiy sudga murojaat etish; 54) jinoyat ishlari boʻyicha xatlangan yuridik shaxslar va (yoki) ularning mulkiy komplekslari va boshqa aktivlarini vaqtinchalik boshqarish uchun qonunchilik hujjatlarida belgilangan tartibda sud boshqaruvchisini tayinlash yoki ixtisoslashtirilgan tashkilotni tanlash, shuningdek, oʻz tashabbusiga koʻra yoxud sud yoki tergov organining murojaatiga asosan sud boshqaruvchisini vazifasidan ozod qilish yoki ixtisoslashtirilgan tashkilotni boshqaruvdan chetlashtirish; 55) Toʻlovga qobiliyatsizlik ishlarini yuritishning yagona elektron platformasini boshqarish, unda joylashtiriladigan (eʼlon qilinadigan) maʼlumotlar va boshqa hujjatlar tarkibini belgilash; 56) sud boshqaruvchilarining faoliyatini monitoring qilish va tekshirish; 57) sud boshqaruvchilari faoliyatida aniqlangan qoidabuzarliklar va ularning faoliyatiga qoʻyilgan talablarga rioya etmaganlik holatlari boʻyicha sud boshqaruvchilariga rasmiy ogohlantirishlar berish, sud boshqaruvchilarini malaka attestatini bekor qilish va uning amal qilishini toʻxtatish, qonunchilik hujjatlarida belgilangan boshqa choralarni qoʻllash; 58) Oʻzbekiston Sud boshqaruvchilari palatasi raisi lavozimiga nomzod koʻrsatish hamda uni lavozimidan muddatidan oldin chaqirib olish toʻgʻrisida taqdimnoma kiritish, palataning navbatdan tashqari yigʻilishlarini chaqirish, shuningdek, ushbu palataga jismoniy va yuridik shaxslar tomonidan homiylik hamda xalqaro tashkilotlarning grant mablagʻlari hisobidan moliyaviy koʻmak berish. Vazirlik qonunchilik hujjatlariga muvofiq boshqa vakolat va huquqlarga ham ega boʻlishi mumkin. 12. Vazirlikning markaziy apparati, hududiy va tarkibiy tuzilmalari vazifalari, funksiyalari, vakolatlari, huquqlari va javobgarligi, agar Oʻzbekiston Respublikasi Prezidentining yoki Vazirlar Mahkamasining qarorlarida boshqacha qoida belgilanmagan boʻlsa, Vazir tomonidan tasdiqlanadigan nizomlar va ustavlar bilan belgilanadi. 13. Vazirlik oʻziga yuklatilgan vazifalar va funksiyalarning sifatli bajarilishi, shuningdek, tegishli sohadagi davlat siyosatining samarali amalga oshirilishi uchun javobgardir. 14. Oʻzbekiston Respublikasi adliya vaziri: 1) Vazirlik faoliyatini umumiy boshqarishni amalga oshiradi va rahbarlik qiladi, Oʻzbekiston Respublikasi Prezidenti, Vazirlar Mahkamasining tegishli qarori bilan Vazirlikka yuklatilgan vazifa va funksiyalarni bajarishni tashkillashtiradi; 2) Vazirlikka yuklatilgan vazifa va majburiyatlarning bajarilishi uchun shaxsan javob beradi; 3) adliya organlari va muassasalari hamda ularning xodimlari tomonidan bajarilishi majburiy boʻlgan buyruqlar chiqaradi, topshiriq va koʻrsatmalar beradi; 4) vazirlik tizimidagi tashkilotlarning lavozimlari roʻyxatiga kiruvchi xodimlarni belgilangan tartibda lavozimga tayinlaydi va ozod qiladi; 5) oʻz oʻrinbosarlari va vazirlik tizimidagi boshqa mansabdor shaxslarining vakolatlari va majburiyatlarini belgilaydi, ular oʻrtasida vazifalarni taqsimlaydi; 6) Vazirlikning davriy ish rejalarini tasdiqlaydi va ularning bajarilishi ustidan nazoratni taʼminlaydi; 7) Vazirlik xodimlarini tizimli qayta tayyorlashni va ularning malakasini oshirishni tashkil etadi; 8) Vazirlik tizimida kadrlarni tanlash va joy-joyiga qoʻyish, ularning mutaxassisliklariga (yurisprudensiya, iqtisod, moliya, psixologiya, tashqi aloqalar, filologiya va h.k.) talablar belgilash, samarali faoliyati uchun zarur shart-sharoitlar yaratish, Vazirlikning kadrlar zaxirasini shakllantirish choralarini koʻradi; 9) Oʻzbekiston Respublikasi Prezidenti, Oʻzbekiston Respublikasi Prezidenti Administratsiyasi nomenklaturasiga kiradigan boʻsh lavozimlarga taklif etilgan kadrlarning, shuningdek, Vazirlikka ishga qabul qilinayotgan boshqa kadrlarning professionalligi va oʻz ishini bilishi, yuksak darajadagi ishchanlik va maʼnaviy-axloqiy fazilatlarga ega boʻlishini taʼminlashga qaratilgan choralarni amalga oshiradi; 10) oʻz vakolati doirasida normativ-huquqiy hujjatlar qabul qiladi, zarur hollarda davlat boshqaruvining boshqa organlari bilan birgalikda qarorlar va boshqa hujjatlarni birgalikda qabul qiladi; 11) Vazirlikning hududiy va tarkibiy tuzilmalarining rahbarlari faoliyatini muvofiqlashtiradi va nazorat qiladi; 12) Vazirlik xodimlarini ragʻbatlantirish va intizomiy javobgarlikka tortish masalalarini hal etadi, oʻzining oʻrinbosarlarini ragʻbatlantirish va intizomiy javobgarlikka tortish, shu jumladan, ularning egallab turgan lavozimda qolishi maqsadga muvofiqligi masalasini koʻrib chiqish boʻyicha takliflarni kiritadi, ularning shaxsiy masʼuliyatini oshirish boʻyicha tizimli chora-tadbirlar koʻradi; 13) belgilangan tartibda martaba darajalarini beradi hamda oliy martaba darajalari berish uchun adliya organlari va muassasalari xodimlarini, shuningdek, qonunchilikda belgilangan tartibda boshqa davlat organlari xodimlarini Oʻzbekiston Respublikasi Prezidentiga taqdim etadi; 14) Oʻzbekiston Respublikasi Adliya vazirligi tizimidagi moliyaviy mutanosiblikni taʼminlash uchun adliya organlari va muassasalarining budjetdan tashqari mablagʻlarini qayta taqsimlaydi. 15) ajratilgan mablagʻlar doirasida hamda belgilangan vazifalardan kelib chiqqan holda markaziy apparat va hududiy boʻlinmalarning tuzilmasi va shtat birliklarini tasdiqlaydi; 16) hududdagi ehtiyoj va sharoitlardan kelib chiqib, muayyan viloyat yoki tuman (shahar) boʻlinmalarini tashkil etadi yoki ularni tumanlararo (viloyatlararo) shaklda tuzadi. 15. Vazirlikka Oʻzbekiston Respublikasi Oliy Majlisi Qonunchilik palatasi maʼqullaganidan soʻng Oʻzbekiston Respublikasining Bosh vaziri taqdimnomasiga binoan Oʻzbekiston Respublikasi Prezidenti tomonidan lavozimga tasdiqlanadigan va lavozimdan ozod etiladigan Vazir boshchilik qiladi. Vazir oʻz maqomiga koʻra Vazirlar Mahkamasi aʼzosi hisoblanadi. 16. Vazir toʻrt nafar oʻrinbosarga, shu jumladan, bir nafar birinchi oʻrinbosarga ega boʻladi. Belgilangan vazifalar taqsimotiga koʻra intellektual mulk sohasiga javobgar vazir oʻrinbosari xalqaro hamkorlik amalga oshirilayotganda lavozimi boʻyicha Oʻzbekiston Respublikasining intellektual mulk masalalari boʻyicha maxsus milliy organi rahbari hisoblanadi. 17. Vazirning birinchi oʻrinbosari va boshqa oʻrinbosarlari Oʻzbekiston Respublikasi Prezidenti tomonidan lavozimga tayinlanadi va lavozimdan ozod etiladi. 18. Vazir boʻlmagan vaqtda uning vakolatlari vazirning birinchi oʻrinbosari tomonidan, u boʻlmagan vaqtda esa vazir buyrugʻiga asosan boshqa oʻrinbosar tomonidan amalga oshiriladi. 19. Vazirlikning hududiy tuzilmalar va idoraviy mansub tashkilotlar rahbarlari vazir tomonidan lavozimga tayinlanadi va lavozimdan ozod etiladi, qonunchilik hujjatlari bilan belgilangan hollar bundan mustasno. 20. Vazirlikning hududiy tuzilmalari va idoraviy mansub tashkilotlari toʻgʻrisidagi nizomlar vazir tomonidan tasdiqlanadi, agar Oʻzbekiston Respublikasi Prezidenti yoki Vazirlar Mahkamasi qarorlarida boshqacha qoida nazarda tutilmagan boʻlsa. 21. Vazirlik oʻziga yuklatilgan vazifa va funksiyalarni bevosita, shuningdek, adliya organlari va muassasalari orqali bajaradi. 22. Vazirlik markaziy apparati tarkibiy tuzilmalari va uning hududiy tuzilmalari hamda idoraviy mansub tashkilotlarning oʻzaro hamkorligi jarayonida yuzaga keladigan kelishmovchiliklar vazirning topshirigʻiga binoan uning tegishli oʻrinbosari tomonidan koʻrib chiqiladi. Agar vazir oʻrinbosari tomonidan kelishmovchiliklarni tartibga solishning imkoniyati boʻlmasa, soʻnggi qaror bevosita vazir tomonidan qabul qilinadi. 23. Vazirlik oʻz vazifalari va funksiyalarini amalga oshirishda boshqa respublika ijro etuvchi hokimiyat organlari, xoʻjalik birlashmalari, mahalliy davlat hokimiyati organlari va boshqa tashkilotlar bilan oʻzaro hamkorlik qiladi. 24. Vazirlikning hududiy tuzilmalari oʻz vakolati doirasida boshqa respublika ijro etuvchi hokimiyat organlarining hududiy organlari, xoʻjalik birlashmalari, mahalliy davlat hokimiyati organlari va boshqa tashkilotlar bilan oʻzaro hamkorlik qiladi. Vazirlikning hududiy tuzilmalari tegishli hududlarni ijtimoiy-iqtisodiy rivojlantirish boʻyicha “yoʻl xaritalari”ni ishlab chiqishda va amalga oshirishda kompleks ijtimoiy-iqtisodiy rivojlantirish boʻyicha sektorlar bilan oʻzaro yaqin hamkorlik qiladi. Vazirlikning hududiy boʻlinmalari oʻz vakolatlari doirasida intellektual mulk hamda toʻlovga qobiliyatsizlik sohalarida huquqbuzarliklarni aniqlash va oldini olish boʻyicha huquqni muhofaza qiluvchi, soliq va boshqa hududiy davlat organlari bilan hamkorlik qiladi. 25. Vazirlikning faoliyatiga Oʻzbekiston Respublikasi Prezidenti Administratsiyasining tegishli tarkibiy boʻlinmalari tomonidan mutasaddilik qilinadi. 26. Vazirlikda rahbar, (hayʼat raisi), uning oʻrinbosarlari (lavozimi boʻyicha), shuningdek, uning faoliyatining asosiy yoʻnalishlarini muvofiqlashtiruvchi tarkibiy tuzilmalar rahbarlaridan iborat tarkibda hayʼat tuziladi. Hayʼat tarkibining soni va shaxsiy tarkibi vazirning taqdimnomasiga binoan Vazirlar Mahkamasi tomonidan tasdiqlanadi. 27. Hayʼatga quyidagi vazifalar yuklanadi: Vazirlik tarkibiy tuzilmalar rahbarlarining tegishli tuzilmalar faoliyati hamda qonunchilik hujjatlari, Oʻzbekiston Respublikasi Prezidenti hujjatlari va Oʻzbekiston Respublikasi Hukumati qarorlari ijrosi boʻyicha hisobotlarini eshitish; Vazirlik faoliyatining asosiy masalalarini koʻrib chiqish, qabul qilingan qarorlar ijrosini tekshirish masalalarini, Vazirlik faoliyatida muhim ahamiyatga ega buyruqlari va boshqa hujjatlari loyihalarini, shuningdek, tekshiruvlar natijalarini muhokama qilish. Hayʼat Vazirlik vakolatiga kiritilgan boshqa masalalarni ham koʻrib chiqishga haqlidir. 28. Hayʼat majlisiga respublika ijro etuvchi hokimiyat organlari, xoʻjalik birlashmalari, boshqa tashkilotlar rahbarlari, ularning vakolatiga kiradigan masalalar yuzasidan taklif etilishi mumkin. 29. Hayʼat, agar uning majlisida hayʼat tarkibining yarmidan koʻpi qatnashsa, vakolatli hisoblanadi. Koʻrib chiqilayotgan masalalar yuzasidan qarorlar oddiy koʻpchilik ovoz bilan qabul qilinadi. 30. Hayʼat qarorlari hayʼat raisi tomonidan imzolanadi. 31. Vazir va hayʼat aʼzolari oʻrtasida kelishmovchiliklar yuzaga kelgan taqdirda, vazir yuzaga kelgan kelishmovchiliklar haqida Vazirlar Mahkamasiga va Oʻzbekiston Respublikasi Prezidenti Administratsiyasiga axborot bergan holda mustaqil ravishda qaror qabul qiladi. Hayʼat aʼzolari ham Vazirlar Mahkamasiga va Oʻzbekiston Respublikasi Prezidenti Administratsiyasiga oʻz fikrini bildirishi mumkin. 32. Hayʼat faoliyati tartibi hayʼat tomonidan tasdiqlanadigan reglament bilan belgilanadi. 33. Vazirlik huzurida Oʻzbekiston Respublikasi adliya vaziri oʻrinbosari rais hisoblangan intellektual mulk obyektlarining huquqiy muhofazasi bilan bogʻliq boʻlgan apellyatsiyalarni sudgacha koʻrib chiquvchi Apellyatsiya kengashi tashkil etiladi. Apellyatsiya kengashining tarkibiga intellektual mulk sohasidagi mustaqil olimlar va mutaxassislar kiradi. Apellyatsiya kengashi tarkibida adliya organlari va muassasalarining xodimlari soni Apellyatsiya kengashi aʼzolari umumiy sonining oʻttiz foizidan oshmasligi lozim. Vazirlikda boshqa kengash, maslahat va ekspertlik organlari tuzilishi mumkin. 34. Vazirlik huzurida tuziladigan kengash, maslahat va ekspertlik organlari tarkibi va ular toʻgʻrisidagi nizomlar vazir tomonidan tasdiqlanadi, ularning tarkibi va nizomlari Oʻzbekiston Respublikasi Prezidenti hujjatlari va Vazirlar Mahkamasi qarorlari bilan tasdiqlanadigan hollar bundan mustasno. 35. Vazirlik faoliyatining samaradorligi muntazam baholanadi. 36. Vazirlik faoliyati samaradorligi va natijadorligini baholash Oʻzbekiston Respublikasi Prezidenti tomonidan tasdiqlanadigan Vazirlik faoliyati samaradorligi va natijadorligini baholash mezonlari va ish indikatorlariga asoslanadi. Vazir har yil boshida oʻrinbosarlar kesimida belgilangan maqsadli koʻrsatkichlarga (indikatorlarga) erishish boʻyicha harakatlar dasturini ishlab chiqib, jamoatchilikka taqdim qiladi. Harakatlar dasturiga asosan Vazirlikning hududiy boʻlinmalari rahbarlari maqsadli koʻrsatkichlarga (indikatorlarga) erishish boʻyicha hududiy rivojlanish dasturini ishlab chiqib, jamoatchilikka taqdim qiladi. 37. Vazirlik faoliyati samaradorligi va natijadorligini baholash yakunlari boʻyicha: Vazirlik rahbarlari va xodimlarini ragʻbatlantirish (mukofotlash) yoki intizomiy javobgarlikka tortish; Vazirlik faoliyatida aniqlangan kamchiliklarni bartaraf etish va uning faoliyatini yanada takomillashtirish chora-tadbirlari koʻriladi. 38. Quyidagilar Vazirlik faoliyatini moliyalashtirish manbalari hisoblanadi: Oʻzbekiston Respublikasi Davlat budjeti mablagʻlari; adliya organlari va muassasalarining budjetdan tashqari mablagʻlari; qonunchilik hujjatlariga muvofiq pullik xizmat koʻrsatishdan tushadigan mablagʻlar; vaqtincha boʻsh mablagʻlarni tijorat banklarining depozitlariga joylashtirishdan olingan daromadlar; qonunchilik hujjatlari bilan taqiqlanmagan boshqa manbalar. 39. Adliya organlari va muassasalarini moddiy-texnik taʼminlash xarajatlarini moliyalashtirish, shuningdek ularning xodimlari mehnatiga haq toʻlash, moddiy ragʻbatlantirish va ijtimoiy himoya qilish Oʻzbekiston Respublikasi Davlat budjeti, budjetdan tashqari jamgʻarmalarning manbalari va qonunchilik hujjatlarida taqiqlanmagan boshqa manbalar hisobiga amalga oshiriladi. Bunda, budjetdan tashqari jamgʻarmalar mablagʻlari birinchi navbatda mazkur bandning birinchi xatboshisida nazarda tutilgan xarajatlarni hamda ushbu jamgʻarmalar toʻgʻrisidagi nizomlarda nazarda tutilgan boshqa maqsadlarni moliyalashtirishga yoʻnaltiriladi, ortib qolgan qismi esa har oy yakunlari boʻyicha keyingi oyning 5-sanasiga qadar Oʻzbekiston Respublikasi Prezidentining tegishli yil uchun Oʻzbekiston Respublikasining konsolidatsiyalashgan budjetini shakllantirish va ijro etishga oid qonun hujjatlarining ijrosini taʼminlashga oid tegishli qarorlarida nazarda tutilgan miqdorlarda Oʻzbekiston Respublikasining respublika budjetiga oʻtkaziladi. 391. Davlat xizmatlari koʻrsatganlik uchun toʻlovlardan Davlat xizmatlarini rivojlantirish jamgʻarmasiga tushumlar, birinchi navbatda, davlat xizmatlari markazlari hamda Adliya vazirligi huzuridagi Toʻlovga qobiliyatsizlik ishlari agentligi (Agentlikning budjetdan moliyalashtiriladigan xarajatlaridan tashqari) xodimlarining oylik ish haqi va unga tenglashtirilgan toʻlovlar hamda ijtimoiy soliq xarajatlariga yoʻnaltiriladi, ortib qolgan qismidan esa har oy yakunlari boʻyicha keyingi oyning 5-sanasiga qadar Oʻzbekiston Respublikasi Prezidentining 2024-yil 25-dekabrdagi PQ-455-son qarorida nazarda tutilgan miqdorlardagi mablagʻlar Oʻzbekiston Respublikasining respublika budjetiga oʻtkaziladi. 40. Vazirlik xodimlarining ish haqi lavozim maoshi, mukofotlar, qoʻshimcha haqlar, ustamalardan va qonunchilik hujjatlarida nazarda tutilgan boshqa toʻlovlardan iborat. Xizmat vazifasini sidqidildan va samarali bajarib kelayotgan Vazirlikning yuqori malakali, tashabbuskor xodimlariga yuqori malakasi uchun vazir tomonidan adliya organlari va muassasalarining budjetdan tashqari mablagʻlari hisobidan lavozim maoshining 200 foizi miqdoridan koʻp boʻlmagan shaxsiy ustamalar belgilanishi mumkin. Vazirlik xodimlari lavozim maoshlariga har oyda qoʻshiladigan ragʻbatlantirish xususiyatiga ega boʻlgan qoʻshimcha haqlar va ustamalar vazir tomonidan tasdiqlanadigan qoidalarga muvofiq toʻlanadi. 41. Oʻzbekiston Respublikasi Prezidenti va Oʻzbekiston Respublikasi Vazirlar Mahkamasi qarorlari bilan boshqa lavozimlarga tayinlangan yoki Oʻzbekiston Respublikasi Oliy Majlisi Senati, Qonunchilik palatasiga saylangan (tayinlangan) Vazirlikning xodimlarida Vazirlikda berilgan koʻp yillik xizmatlari uchun qoʻshimcha haq va ustamalar hamda martaba darajalari saqlanadi. 42. Vazirlik rahbarlari oʻz faoliyati toʻgʻrisida Oʻzbekiston Respublikasi Prezidentiga, Oʻzbekiston Respublikasi Prezidenti Administratsiyasining tegishli tarkibiy boʻlinmalariga va Vazirlar Mahkamasiga hamda jamoatchilikka muntazam ravishda hisobot beradi. 43. Oʻzbekiston Respublikasi Prezidenti Administratsiyasining tegishli tarkibiy boʻlinmalari rahbarlari Vazirlik rahbarlariga yuklangan vazifalar samarali bajarilishi boʻyicha ular faoliyati ustidan muntazam monitoring olib boradi, Vazirlik faoliyati samaradorligiga xolisona baho beradi. 44. Monitoring va baholash yakunlari boʻyicha Vazirlikning alohida oʻrnak koʻrsatgan rahbarlari, mansabdor shaxslari va xodimlari ragʻbatlantiriladi yoxud yoʻl qoʻyilgan jiddiy kamchiliklar uchun egallab turgan lavozimidan ozod etishgacha boʻlgan javobgarlikka tortiladi. 45. Vazirlikni qayta tashkil etish va tugatish qonunchilik hujjatlarida belgilangan tartibda amalga oshiriladi. Oʻzbekiston Respublikasi Adliya vazirligiQoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari“Oʻzarxiv” agentligiX. Sulaymonova nomidagi Respublika sud ekspertiza markaziToʻlovga qobiliyatsizlik ishlari agentligiToshkent davlat yuridik universitetiQonunchilikni tahlil qilish va tartibga solish taʼsirini baholash institutiAkademik litseylar“Adliya organlari va muassasalarida axborot-kommunikatsiya texnologiyalarini rivojlantirish markazi” davlat muassasasiYuridik kadrlarni qayta tayyorlash va malakasini oshirish instituti“Intellektual mulk markazi” davlat muassasasi“Adolat” milliy huquqiy axborot markazi” davlat muassasasi “Oʻzarxiv” agentligiQoraqalpogʻiston Respublikasi, viloyatlar va Toshkent shahar arxiv ishi hududiy boshqarmalariQoraqalpogʻiston Respublikasi markaziy davlat arxivi, Toshkent shahar markaziy davlat arxivi, viloyat, shahar, tuman davlat arxivlari va ularning filiallariOʻzbekiston ilmiy-texnika va tibbiyot hujjatlari milliy arxiviOʻzbekiston milliy arxiviOʻzbekiston kinofotofono hujjatlari milliy arxivi Toʻlovga qobiliyatsizlik ishlari agentligiQoraqalpogʻiston Respublikasi, viloyatlar va Toshkent shahar toʻlovga qobiliyatsizlik ishlari boʻlimlari T/r Chora-tadbirlar nomlanishi Amalga oshirish shakli Ijro muddatlari Masʼul ijrochilar I. ADLIYA ORGANLARI VA MUASSASALARI FAOLIYATINI HUQUQIY TARTIBGA SOLISH 1. Adliya vazirligining markaziy apparati, hududiy organlari va idoraviy mansub tashkilotlari tarkibiy tuzilmalarining nizomlari va ustavlarini ishlab chiqish va tasdiqlash. Adliya vazirining buyruqlari 2018-yil 5-mayga qadar Adliya vazirligi (R. Davletov) 2. Adliya vazirligi huzuridagi Huquqiy siyosat tadqiqoti instituti faoliyatini tashkil qilish, uni joylashtirish, moddiy-texnik taʼminoti boʻyicha takliflar tayyorlash, unda institut xodimlari mehnatiga haq toʻlash sharoitlarini Oʻzbekiston Respublikasi Adliya vazirligi markaziy apparati xodimlari bilan tenglashtirishni nazarda tutish. Vazirlar Mahkamasining qarori loyihasi 2018-yil 15-mayga qadar Adliya vazirligi (R. Davletov), Bosh prokuratura (O. Murodov), Moliya vazirligi (J. Kuchkarov) 3. Adliya vazirligi huzuridagi Jamoatchilik kengashi Nizomi, tarkibi hamda yuklatilgan vazifalarni samarali bajarishga qaratilgan birgalikdagi chora-tadbirlarni amalga oshirish boʻyicha “Yoʻl xaritasi”ni tasdiqlash. Adliya vazirining buyrugʻi 2018-yil 15-mayga qadar Adliya vazirligi (R. Davletov) 4. Budjetdan tashqari mablagʻlar hisobidan adliya organlari va muassasalari, davlat tashkilotlarining yuridik xizmatlari xodimlarini rivojlangan xorijiy davlatlarning yetakchi taʼlim muassasalarida oʻqitish va malakasini oshirish uchun joʻnatish toʻgʻrisidagi tartibni tasdiqlash. Adliya vazirining buyrugʻi 2018-yil 15-mayga qadar Adliya vazirligi (R. Davletov), TIV (A. Kamilov), Moliya vazirligi (J. Kuchkarov) 5. Xorijiy oliy taʼlim muassasalari bilan yurisprudensiya sohasida yuqori malakali kadrlar tayyorlash boʻyicha oʻzaro manfaatli hamkorlikni yoʻlga quyish boʻyicha kompleks choralar koʻrish, shuningdek Oʻzbekistonda ularning filiallarini tashkil etish yuzasidan asoslantirilgan takliflar kiritish. Chora-tadbirlar kompleksi 2018-yil 1-iyulga qadar Adliya vazirligi (R. Davletov), TIV (A. Kamilov), Bosh prokuratura (O. Murodov), Oliy va oʻrta maxsus taʼlim vazirligi (I. Majidov) II. HUQUQ IJOD QILISH AMALIYOTI VA HUQUQIY XIZMAT KOʻRSATISH SOHASIDA ADLIYA ORGANLARI VA MUASSASALARI FAOLIYATI SAMARADORLIGINI TAʼMINLASH VA TAKOMILLASHTIRISH 6. Oʻzbekiston Respublikasi Yagona interaktiv davlat xizmatlari portalida normativ-huquqiy hujjatlarning loyihalarini joylashtirish va muhokama qilish tartibini takomillashtirish. Chora-tadbirlar kompleksi 2018-yil 15-mayga qadar Axborot texnologiyalari va kommunikatsiyalarini rivojlantirish vazirligi (O. Umarov), Adliya vazirligi (R. Davletov) 7. Oʻzbekiston Respublikasi Prezidenti devoni va Vazirlar Mahkamasi reglamentlariga quyidagilarni nazarda tutgan tuzatishlar va qoʻshimchalar kiritish: jamoatchilik muhokamasini oʻtkazish uchun normativ-huquqiy hujjatlar loyihalarini Yagona interaktiv davlat xizmatlari portalida joylashtirish; normativ-huquqiy hujjatlarning loyihalari idoralararo kelishuvlardan soʻng, Adliya vazirligi tomonidan huquqiy ekspertizani oʻtkazish hamda takroran — Vazirlar Mahkamasi apparati va Oʻzbekiston Respublikasi Prezidenti devoni tarkibiy tuzilmalarida ularning konseptual qoidalari oʻzgartirilganidan keyin; Adliya vazirligi tomonidan normativ-huquqiy hujjatlarni qabul qilish maqsadga muvofiqligi toʻgʻrisida huquqiy ekspertizasi natijalari boʻyicha berilgan xulosasi mavjud boʻlgan taqdirdagina Oʻzbekiston Respublikasi Prezidenti devoni, Vazirlar Mahkamasi va Oʻzbekiston Respublikasi Oliy Majlisi Qonunchilik palatasiga normativ-huquqiy hujjatlarning loyihalarini kiritish. Normativ-huquqiy hujjatlarning loyihalari 2018-yil 15-mayga qadar Adliya vazirligi (R. Davletov), Axborot texnologiyalari va kommunikatsiyalarini rivojlantirish vazirligi (O. Umarov), vazirlik va idoralar 8. Adliya vazirligida roʻyxatdan oʻtmagan 1993-yil 17-iyunga qadar qabul qilingan normativ-huquqiy hujjatlar, shu jumladan 2019-yil 1-yanvardan oʻz kuchini yoʻqotayotgan sobiq Sovet Ittifoqining idoraviy hujjatlari oʻrniga qabul qilingan yangi normativ-huquqiy hujjatlarni ishlab chiqishni nazarda tutgan tadbirlar rejasi loyihasini Vazirlar Mahkamasiga kiritish,. Tadbirlar rejasi 2018-yil 15-iyunga qadar Adliya vazirligi (R. Davletov), vazirlik va idoralar 9. Quyidagi maʼlumotlarni taqdim qilish tartibini nazarda tutgan Oʻzbekiston Respublikasi Oliy Majlisi Senati, Qoraqalpogʻiston Respublikasi Joʻqorgʻi Kengesi reglamentlariga, shuningdek xalq deputatlari tuman, shahar Kengashlari Namunaviy reglamentiga oʻzgartirishlar va qoʻshimchalar kiritish: Oʻzbekiston Respublikasi Oliy Majlisi Senatiga adliya vaziri tomonidan davlat organlari va tashkilotlarida norma ijodkorligi faoliyati va huquqni qoʻllash amaliyoti holati toʻgʻrisida; Qoraqalpogʻiston Respublikasi adliya vaziri va hududiy adliya boshqarmalari boshliqlari tomonidan mahalliy davlat hokimiyati organlarida norma ijodkorligi faoliyati holati toʻgʻrisida tegishlicha Qoraqalpogʻiston Respublikasi Joʻqorgʻi Kengesi, xalq deputatlari viloyatlar va Toshkent shahar Kengashlariga; tuman (shahar) adliya boʻlimlari boshliqlari tomonidan tuman (shahar) darajasidagi davlat organlari va tashkilotlarida norma ijodkorligi faoliyati va huquqni qoʻllash amaliyoti holati toʻgʻrisida tegishlicha tuman (shahar) xalq deputatlari Kengashiga. Normativ-huquqiy hujjatlarning loyihalari 2018-yil 15-mayga qadar Adliya vazirligi (R. Davletov) 10. Xalqaro shartnomalarning loyihalarini tayyorlash, yuridik-texnik rasmiylashtirish va huquqiy ekspertizadan oʻtkazish tartibi toʻgʻrisida metodik yoʻriqlar tayyorlash. Qoʻshma qaror loyihasi 2018-yil 1-iyunga qadar Adliya vazirligi (R. Davletov), TIV (A. Kamilov) 11. Normativ-huquqiy hujjatlar va loyihalarining korrupsiyaga qarshi ekspertizasini oʻtkazish metodikasini takomillashtirish. Adliya vazirining buyrugʻi 2018-yil 1-iyunga qadar Adliya vazirligi (R. Davletov) 12. Notariat institutini bosqichma-bosqich takomillashtirish boʻyicha takliflar tayyorlash: birinchi bosqichda — amaldagi notariat tizimini, notarial xizmatlar koʻrsatish tartibi, majburiy notarial tasdiqlanadigan bitimlar roʻyxatini tanqidiy oʻrganish va oʻrganish natijalari boʻyicha nizolarning oldini olishga qaratilgan institut sifatida notariat tizimini yanada takomillashtirishni nazarda tutgan takliflar kiritish; ikkinchi bosqichda — ilgʻor xorijiy tajribani va milliy amaliyotni qiyosiy oʻrganishga asoslangan davlat notarial idoralarni nodavlat shaklga oʻtkazish maqsadga muvofiqligi toʻgʻrisida takliflar tayyorlash. Oʻzbekiston Respublikasi Prezidentining qarori, tahliliy maʼlumot 2018-yil 15-mayga qadar2019-yil 1-iyulga qadar Adliya vazirligi (R. Davletov), Moliya vazirligi (A. Xaydarov) IV. ADLIYA ORGANLARI VA MUASSASALARI FAOLIYATIGA ZAMONAVIY AXBOROT-KOMMUNIKATSIYATEXNOLOGIYALARINI JORIY ETISH 13. “Axborot-kommunikatsiya texnologiyalarini rivojlantirish markazi” DUK faoliyatini tashkil qilish va uni yuqori malakali kadrlar bilan toʻldirish. Adliya vazirining buyrugʻi 2018-yil 15-mayga qadar Adliya vazirligi (R. Davletov) 14. Adliya organlari va muassasalari faoliyatiga, birinchi navbatda yuridik xizmat hamda davlat xizmatlarini koʻrsatish sohasiga, zamonaviy axborot-kommunikatsiya texnologiyalarini joriy qilgan holda faoliyatning innovatsion metodlarini tatbiq etish. Chora-tadbirlar kompleksi 2018-yil 15-mayga qadar Adliya vazirligi (R. Davletov), Axborot texnologiyalari va kommunikatsiyalarini rivojlantirish vazirligi (O. Umarov) 15. Mobil ilovalar va ijtimoiy tarmoqlar, rasmiy veb-saytlardagi Internet-botlar, “tezkor aloqa”lar orqali aholi bilan qayta aloqaning samarali tizimini tashkil qilish. Chora-tadbirlar kompleksi 2018-yil 1-iyunga qadar Axborot texnologiyalari va kommunikatsiyalarini rivojlantirish vazirligi (O. Umarov), Adliya vazirligi (R. Davletov) 16. “Ishonch telefoni”ga kirish qoʻngʻiroqlarini yozib olish imkoniyati bilan ularni avtomatlashtirilgan tarzda qayd qilishni joriy etish. Chora-tadbirlar kompleksi 2018-yil 1-iyunga qadar Adliya vazirligi (R. Davletov) V. ADLIYA ORGANLARI VA MUASSASALARI KADRLAR SALOHIYATINI MUSTAHKAMLASH VA XODIMLARINI MODDIY RAGʻBATLANTIRISH SHAROITLARINI YAXSHILASH 17. Adliya organlari va muassasalari xodimlari faoliyati samaradorligini baholash mexanizmini joriy etish. Adliya vazirining buyrugʻi 2018-yil 15-mayga qadar Adliya vazirligi (R. Davletov) 18. Adliya organlari va muassasalari xodimlarining malakasini oshirish, shu jumladan masofadan oʻqitishni joriy qilib, ularni tayyorlash va qayta tayyorlash. Reja-jadval Doimiy Adliya vazirligi (R. Davletov), manfatdor vazirlik va idoralar VI. TOSHKENT DAVLAT YURIDIK UNIVERSITETI MAGISTRATURASIGA QABUL QILISH VA OʻQITISH TIZIMINI TAKOMILLASHTIRISH, YURIDIK KOLLEJLARNI TASHKIL ETISH, YURIDIK MUTAXASSISLIK BOʻYICHA QAYTA TAYYORLASHNI TASHKIL QILISH 21. Adliya vazirligining yuridik kollejlarida taʼlim olishni tashkil qilish tartibini belgilash, bituvchilarini Toshkent davlat yuridik universitetiga qabul qilish, shu jumladan oʻqishni tamomlaganidan soʻng ular uch yil davomida hamda taqsimotga muvofiq uzluksiz ishlashi, shuningdek taʼlim jarayonini takomillashtirish uchun ularning namunaviy tuzilmasini tasdiqlash. Vazirlar Mahkamasining qarori 2018-yil 1-iyunga qadar Adliya vazirligi (R. Davletov), TDYU (E. Kanyazov) 22. Adliya vazirligi tuzilmasida tashkil etilayotgan yuridik kollejlarning oʻquv rejalari va dasturlarini tasdiqlash. TDYU Kengashining qarori 2018-yil 1-iyunga qadar TDYU (E. Kanyazov) 23. Toshkent davlat yuridik universiteti boshqaruv xodimlari, professor-oʻqituvchilari, ilmiy, oʻquv-yordamchi, texnik va xizmat koʻrsatish xodimlarini moddiy ragʻbatlantirish uchun Maxsus jamgʻarmasi miqdorini oshirish, bunda mazkur jamgʻarma hisobidan har oylik ustamalar miqdori oʻsishini hisobga olish. Oʻzbekiston Respublikasi Prezidentining qarori 2018-yil 15-mayga qadar Adliya vazirligi (R. Davletov), Moliya vazirligi (A. Karimov), TDYU (E. Kanyazov) 24. Toshkent davlat yuridik universiteti huzuridagi Yuridik kadrlarni xalqaro standartlar boʻyicha professional oʻqitish markazi faoliyatini tashkil qilish hamda yuridik mutaxassislik boʻyicha qayta tayyorlovga ruxsat berilgan oliy taʼlim yoʻnalishlari roʻyxatini tasdiqlash. Vazirlar Mahkamasining qarori 2018-yil 1-iyunga qadar Adliya vazirligi (R. Davletov), Oliy va oʻrta maxsus taʼlim vazirligi (I. Majidov) TDYU (E. Kanyazov) VII. HUQUQIY TARGʻIBOT VA XALQ BILAN MULOQOT SOHASIDA ADLIYA ORGANLARI FAOLIYATI SAMARADORLIGINI OSHIRISH 25. Amaldagi huquqiy targʻibot tizimini tanqidiy tahlil qilish. Tahlil natijalari boʻyicha yangi qabul qilingan normativ-huquqiy hujjatlarning mazmun-mohiyatini yetkazish va tushuntirish boʻyicha namunaviy “Yoʻl xaritasi”ni tayyorlash. Namunaviy “Yoʻl xaritasi” 2018-yil 15-mayga qadar Adliya vazirligi (R. Davletov) 26. Aholi uchun eng dolzarb masalalarni aniqlash hamda ular yuzasidan huquqiy axborot, tushuntirish va yuridik maslahatlar berish. Manzilli huquqiy targʻibot olib borish va aholiga qonunchilik hujjatlari mazmun-mohiyatini yetkazish. Soʻrovnomalar, tadqiqotlar, Tadbirlar rejasi Har chorakda Adliya vazirligi (R. Davletov), manfatdor vazirlik va idoralar 27. Huquqiy targʻibotning innovatsion metodlaridan keng foydalanish. Xususan: veb-texnologiyalardan foydalanishni kengaytirish, Adliya vazirligining Internetdagi ijtimoiy tarmoqlarda (Facebook, Twitter, Youtube, Mytube. uz va h.k.z.) faoliyatini faollashtirish; aholiga oddiy va tushunarli tilda normativ-huquqiy hujjatlarning ahamiyatini yetkazish maqsadida qulay efir vaqtida tele va audioroliklar, infografik materiallarni namoyish qilish; huquqiy targʻibot boʻyicha tegishli materiallarni tayyorlash va tarqatish (ijtimoiy roliklar, suratlar, infografika, bukletlar, anketalar); fuqarolarni huquqiy maʼrifatga yetaklovchi va huquqbuzarliklarning oldini olishga qaratilgan oʻrgatuvchi videoroliklar, kino v videofilmlar yaratish va namoyish qilish; Adliya vazirligining veb-saytlarida “onlayn maslaxatchi” xizmati faoliyatini kengaytirish. Media-jadval Tasdiqlash har chorakda Amalga oshirish jadval asosida Adliya vazirligi (R. Davletov), manfatdor vazirlik va idoralar 28. Ommaviy axborot vositalarida eʼlon qilish va namoyish etish uchun qabul qilingan hujjatlar boʻyicha materiallar tayyorlash yuzasidan idoralararo ishchi guruhini tuzish. Aholi orasida ommaviylashgan, shu jumladan elektron ommaviy axborot vositalarida qonunchilik hujjatlarining ahamiyati va mohiyatini tushuntiruvchi materiallar tayyorlash. Adliya vazirining buyrugʻi Doimiy Adliya vazirligi (R. Davletov), manfatdor vazirlik va idoralar 29. “Oʻz huquqlaringni bilgin”, “Qonun barchaga barobar” va “Qonunni buzma” mavzularida syujetli telekoʻrsatuvlarni tayyorlash va translyatsiya qilish. Tadbirlar rejasi Doimiy Adliya vazirligi (R. Davletov), manfatdor vazirlik va idoralar 30. Ommaviy axborot vositalari, shu jumladan bosma va elektron ommaviy axborot vositalari vakillariga qabul qilingan normativ-huquqiy hujjatlarning maqsadlari, maʼnosi va ahamiyatini tushuntirish uchun matbuot anjumanlari oʻtkazish. Normativ-huquqiy hujjatlarni qabul qilish tartiboti asosida Har oyda Adliya vazirligi (R. Davletov), manfatdor vazirlik va idoralar T/r Hududlar Qayta tashkil etilayotgan kasb-hunar kollejlari va akademik litsey Adliya vazirligi tarkibidagi yuridik kollejlar 1. Qoraqalpogʻiston Respublikasi Nukus yuridik kolleji Qoraqalpogʻiston Respublikasi yuridik kolleji 2. Andijon viloyati Andijon moliya-iqtisod kolleji Andijon viloyati yuridik kolleji 3. Buxoro viloyati Buxoro yuridik va maishiy xizmatlar kasb-hunar kolleji Buxoro viloyati yuridik kolleji 4. Jizzax viloyati Jizzax huquqshunoslik kolleji Jizzax viloyati yuridik kolleji 5. Qashqadaryo viloyati Qarshi iqtisodiyot kolleji Qashqadaryo viloyati yuridik kolleji 6. Namangan viloyati Namangan yuridik kolleji Namangan viloyati yuridik kolleji 7. Navoiy viloyati Navoiy davlat pedagogika instituti huzuridagi Navoiy kompyuter va axborot texnologiyalari akademik litseyi Navoiy viloyati yuridik kolleji 8. Samarqand viloyati Samarqand huquqshunoslik kolleji Samarqand viloyati yuridik kolleji 9. Surxondaryo viloyati Termiz ijtimoiy-iqtisodiy kasb-hunar kolleji Surxondaryo viloyati yuridik kolleji 10. Sirdaryo viloyati Guliston yengil sanoat va servis kasb-hunar kolleji Sirdaryo viloyati yuridik kolleji 11. Toshkent viloyati Yuqori Chirchiq tuman transport va iqtisodiyot kolleji Toshkent viloyati yuridik kolleji 12. Fargʻona viloyati Fargʻona huquqshunoslik kolleji Fargʻona viloyati yuridik kolleji 13. Xorazm viloyati Urganch tuman sanoat va transport kolleji Xorazm viloyati yuridik kolleji 14. Toshkent shahri Toshkent yuridik kolleji Toshkent shahar yuridik kolleji 1. Oʻzbekiston Respublikasi Prezidentining 2011-yil 23-avgustdagi “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi PQ-1602-son qarori. 2. Oʻzbekiston Respublikasi Prezidentining 2013-yil 28-iyundagi “Yuridik kadrlar tayyorlash tizimini yanada takomillashtirish chora-tadbirlari toʻgʻrisida”gi PQ-1990-son qarorining 3, 4 va 5-bandlari, shuningdek unga 3-ilova. 3. Oʻzbekiston Respublikasi Prezidentining 2013-yil 21-noyabrdagi “Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida”gi PQ-2071-son qarori ilovasining 4-bandi. 4. Oʻzbekiston Respublikasi Prezidentining 2015-yil 15-maydagi “Oʻzbekiston Respublikasi Prezidentining “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida” 2011-yil 23-avgustdagi PQ-1602-sonli qaroriga oʻzgartishlar kiritish haqida”gi PQ-2347-son qarori. 5. Oʻzbekiston Respublikasi Prezidentining 2016-yil 25-yanvardagi “Oʻzbekiston Respublikasi Adliya vazirligining faoliyatini takomillashtirish boʻyicha qoʻshimcha chora-tadbirlar toʻgʻrisida”gi PQ-2480-son qarorining 1-bandi, shuningdek ilovaning 1-bandi. 6. Oʻzbekiston Respublikasi Prezidentining 2017-yil 8-fevraldagi “Qonun hujjatlarini tarqatish tizimini tubdan takomillashtirish chora-tadbirlari toʻgʻrisida”gi PQ-2761-son qarorining 3-bandi, shuningdek unga 1-ilova. 7. Oʻzbekiston Respublikasi Prezidentining 2017-yil 28-apreldagi “Toshkent davlat yuridik universitetida kadrlar tayyorlash tizimini tubdan takomillashtirish va samaradorligini oshirish chora-tadbirlari toʻgʻrisida”gi PQ-2932-son qarorining 3-ilovasi 1-bandining ikkinchi va uchinchi xatboshilari.